cyanic-selkie/wikianc huggingface dataset:
തെരെസ് കാസ്ഗ്രെയ്ൻ
ഒരു ഫ്രഞ്ച് കനേഡിയൻ ഫെമിനിസ്റ്റും പരിഷ്കർത്താവും രാഷ്ട്രീയക്കാരിയും സെനറ്ററുമായിരുന്നു തെരെസ് കാസ്‌ഗ്രെയ്ൻ, സിസി ഒബി എൽഎൽഡി. (10 ജൂലൈ 1896 - 3 നവംബർ 1981). ക്യുബെക്ക് പ്രവിശ്യയിൽ വനിതാ വോട്ടവകാശത്തിനായുള്ള പോരാട്ടത്തിലെ നേതാവും കാനഡയിൽ ഒരു രാഷ്ട്രീയ പാർട്ടി നയിച്ച ആദ്യ വനിതയുമായിരുന്നു. പിന്നീടുള്ള ജീവിതത്തിൽ അവർ ആണവായുധങ്ങളെ എതിർത്ത ഒരു ഉപഭോക്തൃ പ്രവർത്തകയായിരുന്നു.
ചിൽഡ്രൻ ഓഫ് മെൻ (ചലച്ചിത്രം)
2006 ൽ പുറത്തിറങ്ങിയ പി.ഡി ജെയിംസിന്റെ ചിൽഡ്രൻ ഓഫ് മെൻ എന്നു പേരിട്ടിരിക്കുന്ന നോവലിൽ നിന്ന് രൂപാന്തരപ്പെടുത്തി അൽഫോൻസോ ക്വാറൻ സഹ-രചനയും സംവിധാനം നിർവ്വഹിച്ച ഒരു ആംഗ്ലോ-അമേരിക്കൻ ഡിസ്റ്റോപ്പിയൻ സയൻസ് ഫിക്ഷൻ ചലച്ചിത്രമാണ് ചിൽഡ്രൻ ഓഫ് മെൻ (Children of Men). ഇതിന്റ തിരക്കഥയുടെ പകർപ്പാവകാശം അഞ്ച് എഴുത്തുകാർക്ക് നൽകി. കൂടാതെ ക്ലൈവ് ഓവൻ പകർപ്പാവകാശമില്ലാത്ത സംഭാവനകളും നൽകി. സിനിമ നടക്കുന്ന കാലം 2027 ആണ്. രണ്ടു പതിറ്റാണ്ടിലെ മനുഷ്യ വന്ധ്യത സമൂഹത്തെ തകർച്ചയുടെ വക്കിലെത്തിക്കുന്ന കാലവും സംഭവങ്ങളുമാണ് ഈ സിനിമ പറയുന്നത്. അഭയാർഥികൾ യുണൈറ്റഡ് കിംഗ്ഡത്തിലെ വന്യജീവി സങ്കേതം തേടിനടക്കുന്നു.അവിടെ അവരെ സർക്കാർ തടങ്കലിൽ പീഡനത്തിനിരയാക്കി മടക്കി അയക്കുകയും ചെയ്യുന്നു. ഓവൻ പൗര സേവകനായ തിയോ ഫറോൺ ആയി അഭിനയിക്കുന്നു. അദ്ദേഹം ഒരു അഭയാർഥിയെ (ക്ലെയർ-ഹോപ്പ് ആഷൈറ്റി) കുഴപ്പത്തിൽ നിന്ന് രക്ഷപ്പെടാൻ സഹായിക്കുന്നു.ജൂലിയൻ മൂർ, മൈക്കൽ കെയ്ൻ, ചിവറ്റെൽ എജിയോഫോർ, പാം ഫെറിസ്, ചാർലി ഹുന്നം എന്നിവരും ചിൽഡ്രൻ ഓഫ് മെനിൽ അഭിനയിക്കുന്നു.
അനുബന്ധം
വർഗ്ഗം:ചലച്ചിത്രം
തെരെസ് കാസ്ഗ്രെയ്ൻ
കുടുംബവും ആദ്യകാല ജീവിതവും
1905-ൽ, എട്ട് വയസ്സുള്ളപ്പോൾ, മോൺ‌ട്രിയലിനടുത്തുള്ള സോൾട്ട്-ഓ-റെക്കോലെറ്റിലെ ഡേംസ് ഡു സാക്രെ-കൊയറിൽ അവർ ബോർഡറായി. ബിരുദം നേടിയ ശേഷം, സർവ്വകലാശാലയിൽ തുടർപഠനം നടത്താൻ അവർ ആഗ്രഹിച്ചു. എന്നാൽ അവരുടെ പിതാവ് ഈ ആശയത്തെ എതിർത്തു. സ്ത്രീകൾക്ക് തുടർ വിദ്യാഭ്യാസത്തിൽ ഒരു പ്രയോജനവും കാണുന്നില്ല. പകരം അദ്ദേഹത്തിന്റെ വീക്ഷണത്തിൽ, തെരേസ് ഒരു കുടുംബം എങ്ങനെ കൈകാര്യം ചെയ്യണമെന്ന് പഠിക്കണം എന്നായിരുന്നു.
തെരേസ് രണ്ടുതവണ വിവാഹനിശ്ചയം നടത്തിയിരുന്നു. അവൾക്ക് പതിനേഴു വയസ്സ് മാത്രം പ്രായമുള്ളപ്പോൾ അവളുടെ ആദ്യ പ്രതിശ്രുത വരൻ ഉറക്കത്തിൽ നടക്കുന്നതിനിടയിൽ ജനാലയിൽ നിന്ന് വീണു മരിച്ചു. 1916-ൽ, ഇരുപതാം വയസ്സിൽ, അവർ പിയറി-ഫ്രാങ്കോയിസ് കാസ്ഗ്രെയ്ൻ എന്ന ധനികനായ ഒരു ലിബറൽ രാഷ്ട്രീയക്കാരനെ വിവാഹം കഴിച്ചു. അദ്ദേഹത്തോടൊപ്പം അവർ നാല് കുട്ടികളെ വളർത്തി.
സ്ത്രീകളുടെ വോട്ടവകാശം
1918 ലെ വസന്തകാലത്ത് പാർലമെന്റ് സമ്മേളനത്തിന്റെ ഉദ്ഘാടനത്തിനായി തെരേസ് കാസ്‌ഗ്രെയ്ൻ തന്റെ ഭർത്താവിനൊപ്പം ദേശീയ തലസ്ഥാനമായ ഒട്ടാവയിലേക്ക് പോയി. ഒട്ടാവയിലെ സമയത്താണ് സ്ത്രീകൾക്ക് വോട്ടുചെയ്യാനുള്ള അവകാശത്തിന്റെ പ്രാധാന്യത്തെക്കുറിച്ച് അവൾ ബോധവാന്മാരാകുന്നത്. 1917 ലെ കനേഡിയൻ ഫെഡറൽ തിരഞ്ഞെടുപ്പിന് മുമ്പ്, ഫെഡറൽ തെരഞ്ഞെടുപ്പുകളിൽ സ്ത്രീകൾക്ക് വോട്ട് ചെയ്യാൻ അവകാശമില്ലായിരുന്നു. തെരഞ്ഞെടുപ്പിന് മുന്നോടിയായി, പ്രധാനമന്ത്രി ബോർഡന്റെ സർക്കാർ യുദ്ധകാല തിരഞ്ഞെടുപ്പ് നിയമം നടപ്പിലാക്കി, അത് വിദേശത്ത് സേവനമനുഷ്ഠിക്കുന്ന സൈനികരുടെ ഭാര്യമാർക്കും വിധവകൾക്കും അമ്മമാർക്കും സഹോദരിമാർക്കും വോട്ടവകാശം നൽകി. ഇത് യുദ്ധശ്രമത്തിന് അനുകൂലമായി വോട്ട് നേടാനുള്ള വ്യക്തമായ ശ്രമമായിരുന്നെങ്കിലും, കാനഡയിലെ സ്ത്രീകളുടെ വോട്ടവകാശത്തിന് ഇത് ഒരു സുപ്രധാന നാഴികക്കല്ലായിരുന്നു. ബോർഡൻ സർക്കാർ പിന്നീട് സ്ത്രീകളുടെ വോട്ടവകാശ നിയമം അംഗീകരിച്ചു.1919 മുതൽ ഇരുപത്തിയൊന്നോ അതിൽ കൂടുതലോ പ്രായമുള്ള എല്ലാ കനേഡിയൻ സ്ത്രീകൾക്കും ഫെഡറൽ തിരഞ്ഞെടുപ്പിൽ വോട്ടുചെയ്യാനുള്ള അവകാശം ഇത് നൽകി.
പുറംകണ്ണികൾ
വർഗ്ഗം:1896-ൽ ജനിച്ചവർ വർഗ്ഗം:1981-ൽ മരിച്ചവർ
ജൂലിയ ഗ്രാൻറ്
ജൂലിയ ബോഗ്ഗ്സ ഡെൻറ് ഗ്രാൻറ് (ജീവിതകാലം: ജനുവരി 26, 1826 – ഡിസംബർ 14, 1902), അമേരിക്കൻ ഐക്യനാടുകളുടെ പതിനെട്ടാമത്തെ പ്രഥമവനിതയും പ്രസിഡൻറ് യുളീസസ് എസ്. ഗ്രാൻറിൻറെ പത്നിയുമായിരുന്നു. പ്രഥമവനിതയെന്ന നിലയിലുള്ള ജൂലിയയുടെ കാലഘട്ടം വൈറ്റ് ഹൌസിന്റെ അകത്തളങ്ങളിലെ ഒരു വഴിത്തിരിവായിരുന്നു, നാടൻ ആതിഥേയ എന്ന നിലയിൽനിന്നും പ്രഥമവനിത ഒരു ദേശീയബിംബമായി മാറിയത് ഇക്കാലത്താണ്.
ആദ്യകാലജീവിതം
ജൂലിയ ബോഗ്ഗ്സ് ഡെൻറ് ജനിച്ചത് മിസൌറിയെ സെൻറ് ലൂയിസിന് പടിഞ്ഞാറുള്ള വൈറ്റ് ഹാവൻ പ്ലാൻറേഷനിൽ 1826 ജനുവരി 26 നായിരുന്നു. മാതാപിതാക്കൾ ഫ്രെഡറിക്, എല്ലെൻ വ്രെൻഷാ ഡെൻറ് എന്നിവരായിരുന്നു. പിതാവ് അടിമകളെ കൈവശം വച്ചിരുന്ന വ്യവസായിയായ ഒരു തോട്ടം ഉടമയായിരുന്നു. ഏകദേശം മുപ്പതോളം ആഫ്രിക്കൻ-അമേരിക്കൻ അടിമകളെ ഇദ്ദേഹം സൂക്ഷിച്ചിരുന്നു. അടിമകളെ സ്വതന്ത്രരാകുവാൻ ഫ്രഡറിക് അനുവദിച്ചില്ല. അടിമത്ത മോചനനിയമം വന്നതോടെ അവരെ സ്വതന്ത്രരാക്കുവാൻ ഫ്രെഡറിക് നിർബന്ധിതനായിത്തീരുകയായിരുന്നു.
മാതാപിതാക്കളുടെ എട്ടു മക്കളിൽ ജൂലിയ ആഞ്ചാമത്തെയാളായിരുന്നു. ഒരു സുദീർഘവും പ്രകാശപൂരിതമായ, പൂക്കളും ചിത്രശലഭങ്ങളും പുഞ്ചിരികളും നിറഞ്ഞ വേനൽക്കാലം.... എന്നാണ് ജൂലിയ തൻറെ ഓർമ്മയിലുള്ള കുട്ടിക്കാലത്തെ വിശേഷിപ്പിക്കുന്നത്.
ഏകദേശം 1831 നും 1836 നുമിടയിലുള്ള കാലഘട്ടത്തിൽ ജൂലിയ, സെൻറ് ലൂയിസിലുള്ള ഗ്രാവോയിസ് സ്കൂളിൽ പഠനം നടത്തിയിരുന്നു. 10 മുതൽ 17 വരെയുള്ള പ്രായത്തിൽ അവർ സെൻറ് ലൂയിസലുള്ള “മിസ്സസ് മൌറോസ് ബോർഡിങ് സ്കൂളിൽ ചേർന്നു പഠനം നടത്തിയിരുന്നു. ആഴ്ചമുഴുവൻ ബോർഡിംഗ് സ്കൂളിൽ പഠനവും വൈറ്റ് ഹാവെനിലേയ്ക്ക് വീക്കെൻറിൽ മാത്രവുമാണ് പോയിരുന്നത്. ചെറുപ്പകാലത്ത് അവർ ഇടനേരങ്ങളിൽ പിയാനോ പഠിക്കുവാൻ സമയം കണ്ടെത്തിയതോടൊപ്പം കുതിരസവാരി അഭ്യസിക്കുകയും നോവലുകൾ വായിക്കുകയും ചെയ്തിരുന്നു. ഡെന്റ് കുടുംബത്തിന്റെ സാമൂഹ്യബന്ധങ്ങൾ വളരെ വിശാലമായതായിരുന്നു. സിൻസിന്നാറ്റി, ലൂയിസ്‍വില്ലെ, പിറ്റ്സ്ബർഗ്ഗ് എന്നിവിടങ്ങളിൽനിന്നുള്ള വരേണ്യവർഗ്ഗക്കാരായ സന്ദർശകർ ഈ കുടുംബത്തെ നിരന്തരം സന്ദർശിക്കാറുണ്ടായിരുന്നു. വില്ല്യംസ് ക്ലാർക്ക് (ലെവിസ് & ക്ലാർക്ക്), രാഷ്ട്രീയപ്രവർത്തകനായ അലക്സാണ്ടർ മൿനയർ എന്നിവർ ഡെന്റ് കുടുംബത്തിന്റെ കുടുംബസുഹൃത്തുക്കളായിരുന്നു.
അവലംബം
വർഗ്ഗം:1826-ൽ ജനിച്ചവർ വർഗ്ഗം:1902-ൽ മരിച്ചവർ വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ
കെൻ പെരേര
കെന്നത്ത് കെൻ പെരേര (ജനനം: ജൂലൈ 12, 1973, ടോറോണ്ടോ, ഒന്റാറിയോ) കാനഡയിലെ ഒരു ഫീൽഡ് ഹോക്കി മദ്ധ്യനിര ഫീൽഡർമാരിലൊരാളാണ്. 2000 ലും 2008 ലും സമ്മർ ഒളിമ്പിക്സിൽ കനേഡിയൻ ഹോക്കി ടീമിലെ അംഗമായിരുന്നു അദ്ദേഹം. നിരവധി കോമൺവെൽത്ത് ഗെയിം, പാൻ അമേരിക്കൻ ഗെയിം ടീമുകളിൽ പങ്കെടുത്തിട്ടുള്ള പെരേര 1999, 2007 വർഷങ്ങളിൽ നടന്ന പാൻ അമേരിക്കൻ ഗെയിമുകളിലെ  രണ്ട് സ്വർണ്ണമെഡലുകൾ  ജേതാവായിരുന്നു.. 1999  ലെ പാൻ അമേരിക്കൻ ഗെയിംസിൽ അർജന്റീനക്കെതിരായ സ്വർണ്ണമെഡൽ മത്സരത്തിൽ പെരേരയുടെ ഏക ഗോൾ മുഖേനയാണ് കാനഡ വിജയം വരിച്ചത്.
അവലംബം
വർഗ്ഗം:ലോക സീരീസ് ഹോക്കി താരങ്ങൾ വർഗ്ഗം:1973-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പാൻ അമേരിക്കൻ ഗെയിംസ് ഫീൽഡ് ഹോക്കിയിലെ മെഡലിസ്റ്റുകൾ
വെളുത്തേരി കേശവൻ വൈദ്യർ
മലയാളകവിയും ആയുർവേദ വൈദ്യരുമായിരുന്നു വെളുത്തേരി കേശവൻ വൈദ്യർ. ഇദ്ദേഹം 1839ൽ തിരുവനന്തപുരത്തെ മണക്കാട്ട് ജനിച്ചു. തിരുവിതാംകൂർ രാജാവിന്റെ കൊട്ടാരം വൈദ്യനായി നിയമിതനാവുകയും കുവലയാനന്ദ തർജമയുടെ പേരിൽ രാജാവിന്റെ കൈയിൽനിന്നും വീരശൃംഖല നേടുകയും ചെയ്തിട്ടുണ്ട്. ഇദ്ദേഹം കേരളത്തിലെ പലഭാഗളിലുമുള്ള ആയുർവേദ പണ്ഡിതന്മാരുടെ ശിഷ്യത്വം സ്വീകരിച്ചിട്ടുണ്ട്. കൊല്ലവർഷം 1053-ൽ, ശ്രീനാരായണഗുരു സംസ്കൃതം പഠിക്കാനായി, കരുനാഗപ്പള്ളി താലൂക്കിൽ പുതുപ്പള്ളി കുമ്മംപള്ളിൽ രാമൻപിള്ള ആശാന്റെ അടുക്കലേക്കു പോയപ്പോൾ തിരുവനന്തപുരം പെരുനെല്ലി കൃഷ്ണൻവൈദ്യർ, വെളുത്തേരി കേശവൻ വൈദ്യർ തുടങ്ങിയവർ സഹാധ്യായികളായിരുന്നു എന്ന് കുമാരനാശാൻ സൂചിപ്പിച്ചിട്ടുണ്ട്. 1887ൽ സരസകവി മൂലൂർ എഴുതിയ 'കവിരാമായണം' എന്ന കൃതിയിൽ വെളുത്തേരിയെ പരാമർശിക്കുന്നുണ്ട്.(35-ാം ശ്ലോകം). 1896ൽ ഇദ്ദേഹം അന്തരിച്ചു.
അവലംബം
വർഗ്ഗം:മലയാളകവികൾ വർഗ്ഗം:ആയുർവേദാചാര്യന്മാർ വർഗ്ഗം:1896-ൽ മരിച്ചവർ വർഗ്ഗം:1839-ൽ ജനിച്ചവർ
പരാഗണസ്ഥലം (സസ്യശാസ്ത്രം)
ലഘുചിത്രം|ഒരു ചെടിയുടെ സ്ത്രീ പ്രത്യുത്പാദന അവയവത്തിലെ പരാഗണസ്ഥലം-ജനിദണ്ഡ്-അണ്ഡാശയം എന്നീ ഭാഗങ്ങൾ കാണിക്കുന്ന ചിത്രം. അണ്ഡാശയത്തിൽ നിന്നും മുകളിലേക്ക് കാണപ്പെടുന്ന വീതികുറഞ്ഞ ഭാഗമായ ജനിദണ്ഡിന്റെ അറ്റത്തായാണ് പരാഗണസ്ഥലം സ്ഥിതിചെയ്യുന്നത്. പരാഗണസ്ഥലം (ഇംഗ്ലീഷിൽ സ്റ്റിഗ്മ (stigma) എന്നു പറയുന്നു. ബഹുവചനം: സ്റ്റിഗ്മാസ് (stigmas) അല്ലെങ്കിൽ സ്റ്റിഗ്മാറ്റ (stigmata) ) എന്നത് ഒരു പൂവിന്റെ ജനിപർണ്ണത്തിലെയോ (carpel) അല്ലെങ്കിൽ ജനിപുടത്തിലെ നിരവധി ജനിപർണ്ണങ്ങളുടെയാകയോ സംവേദനക്ഷമമായ അഗ്രഭാഗമാണ്.
വിവരണം
ലഘുചിത്രം| [[റ്റുലിപ്‌|റ്റുലിപ്പിലെ പരാഗണസ്ഥലവും പരാഗരേണുക്കളും ]] ലഘുചിത്രം| ലിലിയം 'സ്റ്റാർഗേസറിന്റെ' [[കേസരം|കേസരങ്ങളാൽ ചുറ്റപ്പെട്ട പരാഗണസ്ഥലത്തിന്റെ ക്ലോസപ്പ്)]] പരാഗണസ്ഥലം, ജനിദണ്ഡ്, അണ്ഡാശം (പരാഗണസ്ഥലം‌-ജനിദണ്ഡ്- അണ്ഡാശയം വ്യവസ്ഥ എന്ന് വിളിക്കുന്നു) എന്നിവയെ ഒന്നിച്ച് സസ്യത്തിന്റെ സ്ത്രീപ്രത്യുൽപ്പാദനാവയവമായ ജനിപുടത്തിന്റെ ഭാഗമായ ജനി (pistil) എന്നു പറയുന്നു. പരാഗണസ്ഥലം ജനിദണ്ഡിന്റെ (style അല്ലെങ്കിൽ stylodia) അഗ്രഭാഗമാണ്. അതിൽ പരാഗണരേണുക്കളെ തിരിച്ചറിയുന്ന കോശഭാഗങ്ങളായ സ്റ്റിഗ്മാറ്റിക് പാപ്പിലെകൾ കാണപ്പെടുന്നു. ജനിദണ്ഡിന്റെ അഗ്രഭാഗത്തു സാധാരണയായി കാണപ്പെടുന്ന പരാഗണസ്ഥലം, കാറ്റുമൂലം പരാഗണം നടക്കുന്ന സസ്യങ്ങളിൽ വളരെ എണ്ണം കൂടുതലായിരിക്കും.
ആകൃതി
പരാഗണസ്ഥലം പല ലോബുകളായി വിഭജിക്കപ്പെട്ടിരിക്കുന്നതോ ഉദാ. ട്രൈഫിഡ് (മൂന്ന് ലോബുകൾ) സൂചിയുടെ തലഭാഗത്തിനോടു (ക്യാപിറ്റേറ്റ്) സാമ്യമുണ്ടായിരിക്കുന്നതോ ആയിരിക്കാം. അതുമല്ലെങ്കിൽ ഒരു ബിന്ദുവിലേക്ക് കേന്ദ്രീകരിക്കുന്ന (പങ്ക്ചിഫോം) വിധമോ ആയിരിക്കും. താഴെക്കാണിച്ചിരിക്കുന്നതുപോലെ പരാഗണസ്ഥലം പല ആകൃതികളിൽ കാണപ്പെടുന്നുണ്ട്: ലഘുചിത്രം|ചോളത്തിന്റെ പരാഗണസ്ഥലങ്ങളെ ഒന്നിച്ച് "സിൽക്ക്" എന്നാണ് വിളിക്കുന്നത്.
നടുവിൽ|400x400ബിന്ദു| ശൈലിയിലും കളങ്ക രൂപത്തിലും വലുപ്പത്തിലും വ്യത്യാസങ്ങൾ
നാനമോലി ഭിക്ഷു
രണ്ടാം ലോക മഹായുദ്ധകാലത്ത് രഹസ്യാന്വേഷകനായി പ്രവർത്തിക്കുകയും നീച്ചെയുടെ ബുദ്ധമതസിദ്ധാന്തങ്ങളുടെ അവലോകനങ്ങളിൽ ആകൃഷ്ടനാവുകയും ചെയ്തു. യുദ്ധാനന്തരം സുഹൃത്തായിരുന്ന ഹരോൾഡ് എഡ്വാർഡ് മസ്സോണിനൊപ്പം ബുദ്ധമതം സ്വീകരിച്ചു. പിന്നീടുള്ള 11 വർഷങ്ങൾ ശ്രീലങ്കയിൽ ജീവിച്ച് ബുദ്ധമത ഗ്രന്ഥങ്ങൾ പാലിയിൽ നിന്ന് ആംഗലേയത്തിലേക്ക് വിവർത്തനം ചെയ്യുകയും ചെയ്തു.
കർക്കടകശൃംഗി
കശുമാവ് ഉൾപ്പെടുന്ന അനാക്കാർഡിയേസീ കുടുംബത്തിലെ അംഗമാണ് കർക്കടകശൃംഗി (ശാസ്ത്രീയനാമം: Pistacia chinensis). പശ്ചിമ ചൈനയാണ് ഇവയുടെ സ്വദേശം. 20 മീറ്റർ വരെ ഉയർന്നു വളരുന്നു. ഇലകൾക്ക് 20-25 സെ.മീ. നീളമുണ്ടാകും. ഇലകൾ 10-12 വരെ ഇലകളുടെ കൂട്ടമായി കാണുന്നു.
അവലംബം
വർഗ്ഗം:അനാക്കാർഡിയേസീ വർഗ്ഗം:ചൈനയിലെ മരങ്ങൾ വർഗ്ഗം:വൃക്ഷങ്ങൾ വർഗ്ഗം:കേരളത്തിലെ വൃക്ഷങ്ങൾ വർഗ്ഗം:തായ്വാനിലെ വൃക്ഷങ്ങൾ
കടത്തുകാരൻ
ലഘുചിത്രം|ഇടത്ത്|കടത്തുതോണിയിലെ യാത്ര ലഘുചിത്രം|വലത്ത്|കടത്തുകാരൻ തോണിയിൽ യാത്രക്കാരെ കടത്തുതോണിയിൽ കയറ്റിയശേഷം തുഴഞ്ഞ് മറുകരയിൽ എത്തിക്കുന്ന തൊഴിലാളിയാണ് കടത്തുകാരൻ. പുഴയുടെ കരകളെ യോജിപ്പിക്കുന്ന പാലം ഇല്ലാത്ത സ്ഥലത്ത് ഒരു കരയിൽ‌നിന്നും മറുകരയിലേക്ക് മനുഷ്യരേയും ചരക്കുകളും കടത്തുന്നതിന് തോണി, ബോട്ട് എന്നിവ ഉപയോഗിക്കാറുണ്ട്. അധികം വീതിയും ആഴവും ഇല്ലാത്ത പുഴകളിൽ യാത്രക്കായി തോണി അഥവാ വള്ളം ഉപയോഗിക്കുന്നു. ആളുകൾ വള്ളത്തിൽ കയറുകയും ഇറങ്ങുകയും ചെയ്യുന്ന പുഴക്കരക്ക് കടവ് എന്ന് പറയുന്നു.
ടെസ്സ ലോറി ഹോളിയോക്ക്
സ്കോട്ടിഷ് ഹെമറ്റോളജി-ഓങ്കോളജി ഫിസിഷ്യനായിരുന്നു ടെസ്സ ലോറി ഹോളിയോക്ക്FRCP FRCPath FMedSci FRSE. (മാർച്ച് 1963 - 30 ഓഗസ്റ്റ് 2017). ക്രോണിക് മൈലോയ്ഡ് രക്താർബുദം (സിഎംഎൽ) അവർ പ്രത്യേകം ഗവേഷണം നടത്തുകയും അതിന്റെ വിത്തുകോശങ്ങൾ കണ്ടെത്തുകയും ചെയ്തു. രക്താർബുദം ഗവേഷണത്തിലെ ലോക പ്രമുഖ വിദഗ്ദ്ധയായി അവർ കണക്കാക്കപ്പെട്ടു.
സ്വകാര്യ ജീവിതം
ടെസ്സ ഹോളിയോക്ക് പൊതു പ്രാക്ടീഷണറായ ആൻഡിയെ വിവാഹം കഴിച്ചു; അവർക്ക് മക്കളില്ലായിരുന്നു. മൗൺടെയ്ൻ ബൈക്കിംഗ്, ഹിൽ നടത്തം, കയാക്കിംഗ് എന്നിവ അവർ ആസ്വദിച്ചു. സൈക്ലിംഗ്, ക്ലൈംബിംഗ്, മൺറോ എന്നിവ ഉപയോഗിച്ച് രക്താർബുദ ഗവേഷണ കേന്ദ്രത്തിന് ധനസഹായം നൽകി.
അവരുടെ ഗവേഷണ പ്രവർത്തനങ്ങൾക്ക് പുറമേ, ഗ്ലാസ്ഗോയിലെ സ്കോട്ട്ലൻഡ് കാൻസർ സെന്ററിന്റെ പടിഞ്ഞാറ് ബീറ്റേൺസിൽ ഒരു കൺസൾട്ടന്റായി അവർ ഒരു ക്ലിനിക്കൽ പരിശീലനം തുടർന്നു.
2017 ഓഗസ്റ്റ് 31 ന് പെർത്ത്ഷെയറിന് സമീപം ലോച്ച് ടമ്മേലിന് സമീപം മെറ്റാസ്റ്റാറ്റിക് സ്തനാർബുദം മൂലം മരിച്ചു. 2016 ൽ രോഗം കണ്ടെത്തി.
മിനോവ കാസിൽ
ജപ്പാനിലെ ഗുൻമ പ്രിഫെക്ചറിലെ തകാസാക്കി നഗരത്തിന്റെ മിസാറ്റോ പരിസരത്ത് സ്ഥിതി ചെയ്യുന്ന "ഹിരായാമ" ശൈലിയിലുള്ള ഒരു കോട്ടയായിരുന്നു മിനോവ കാസിൽ (箕輪城, Minowa-jō). ഈ അവശിഷ്ടങ്ങൾ 1987 മുതൽ ദേശീയ ചരിത്ര സ്മാരകമായി കേന്ദ്ര സർക്കാർ സംരക്ഷിച്ചുവരുന്നു
പശ്ചാത്തലം
മിനോവ കാസിൽ സ്ഥിതിചെയ്യുന്നത് 30 മീറ്റർ ഉയരമുള്ള കുന്നിൻ മുകളിലാണ്. അത് ഹരുണ പർവതത്തിൽ നിന്ന് തെക്കുപടിഞ്ഞാറായി തകസാക്കിയുടെ വടക്കുപടിഞ്ഞാറൻ ഭാഗത്തുള്ള മുൻ മിസാറ്റോ പട്ടണത്തിലേക്ക് വ്യാപിക്കുന്നു. ഈ പ്രദേശം പടിഞ്ഞാറ് ഷിനാനോ പ്രവിശ്യയിലേക്കുള്ള നകാസെൻഡേ ഹൈവേയിലും വടക്ക് എച്ചിഗോ പ്രവിശ്യയിലേക്കുള്ള മികുനി കൈഡോയിലും സ്ഥിതി ചെയ്തു. ഷിരാകാവ നദി സൃഷ്ടിച്ച ആഴമേറിയ താഴ്‌വരയും അതിന്റെ നീളമേറിയ ഇടുങ്ങിയ കുന്നും ഒരു വശത്ത് സംരക്ഷിച്ചിരിക്കുന്ന കോട്ട, തന്ത്രപ്രധാനമായ രണ്ട് റോഡുകൾക്കും ആധിപത്യം നൽകുന്നു.
ചരിത്രം
മുറോമാച്ചി കാലഘട്ടത്തിൽ, ഈ പ്രദേശം ഭരിച്ചിരുന്നത് നാഗാനോ വംശജരാണ്. അവർ പ്രശസ്ത ഹിയാൻ കാലഘട്ടത്തിലെ പ്രഭുവും കവിയുമായ അരിവാര നോ നരിഹിരയുടെ വംശപരമ്പര അവകാശപ്പെട്ടു. മുറോമാച്ചി കാലഘട്ടത്തിൽ, നാഗാനോ വംശജർ പടിഞ്ഞാറൻ കോസുകെ പ്രവിശ്യയെ നിയന്ത്രിക്കുന്ന ചെറിയ യുദ്ധപ്രഭുക്കന്മാരായിരുന്നു. 1512-ൽ മിനോവ കോട്ട അവരുടെ വസതിയായി നിർമ്മിച്ചു. 1546-ലെ കവാഗോ യുദ്ധത്തിൽ ഹേജോ ഉജിയാസുവിന്റെ സൈന്യത്താൽ കാന്റോ കന്റേയിയും നാഗാനോ വംശത്തിന്റെ നാമമാത്രമായ അധിപനുമായ ഉസുഗി നൊറിമാസയെ പരാജയപ്പെടുത്തി. അടുത്ത വർഷം ടകെഡ ഷിംഗെൻ അദ്ദേഹത്തിന്റെ സൈന്യത്തെയും പരാജയപ്പെടുത്തി. ഉസുഗി ദുർബലമായതോടെ നാഗാനോ നരിമാസ (1491-1561) ഹോജോയിലേക്ക് കൂറ് മാറ്റി. 1560-ൽ, ഉസുഗി കെൻഷിന്റെ നേതൃത്വത്തിൽ ഉസുഗി വംശജർ കൊസുക്കിനെ വീണ്ടും പിടിച്ചെടുക്കാൻ ശ്രമിച്ചു. നാഗാനോ വംശജർ ഉസുഗിയിലേക്ക് കൂറുമാറി. ടകെഡ ഷിംഗൻ പിന്നീട് ഹോജോയെ പിന്തുണച്ച് ഉസുഗിയെ ആക്രമിച്ചു. മിനോവ കാസിലിലെ നാഗാനോ ആയിരുന്നു അവരുടെ പ്രധാന ലക്ഷ്യം. 1561-ൽ നാഗാനോ നരിമസ മരിച്ചപ്പോൾ, തന്റെ മകൻ നാഗാനോ നരിമോറി ആവശ്യമെങ്കിൽ ടകെഡ ഷിംഗനെതിരെയുള്ള പോരാട്ടം അവസാനത്തെ മനുഷ്യൻ വരെ തുടരണമെന്ന് അദ്ദേഹം തന്റെ വിൽപത്രത്തിൽ പ്രസ്താവിച്ചു. അടുത്ത അഞ്ച് വർഷത്തേക്ക് നരിമോറി ടകെഡയെ ചെറുത്തുതോൽപ്പിക്കുന്നത് തുടർന്നു. പക്ഷേ ക്രമേണ ചുറ്റുമുള്ള അയൽക്കാരുടെയും സഖ്യകക്ഷികളുടെയും പിന്തുണ നഷ്ടപ്പെട്ടു. ഒടുവിൽ, 1566-ൽ, 20,000 ടകെഡ പട്ടാളക്കാർ മിനോവ ഉപരോധസമയത്ത് കാമിസുമി നൊബുത്‌സുനയുടെ നേതൃത്വത്തിൽ കോട്ടയിൽ നിന്ന് ഒരു സേനയെ നയിച്ചു. എന്നിരുന്നാലും, ഇത് ഷിംഗൻ സേനയുടെ വിജയകരമായ പ്രത്യാക്രമണത്തിൽ കലാശിച്ചു. മുഴുവൻ കോട്ടയും വീണു,. നിരാശാജനകമായ പോരാട്ടത്തിന് ശേഷം നഗാനോ നരിമോറി മിനോവ കാസിലിന്റെ ഉൾഭാഗത്തെ ബെയ്‌ലിയിൽ സ്വയം മരിച്ചു. ഒരു ചെറിയ ഭാഗം അപ്പോഴും കാമിസുമി നോബട്‌സുനയുടെ കൈവശമായിരുന്നു. അത് നോബട്‌സുനയെ വളരെയധികം ആകർഷിച്ചു. നോബട്‌സുനയെ പരിക്കേൽക്കാതെ പോകാൻ അദ്ദേഹം അനുവദിക്കുകയും തന്നോടൊപ്പം ചേരാൻ നോബട്‌സുനയോട് ആവശ്യപ്പെടുകയും ചെയ്തു. (നോബുട്‌സുന നിരസിച്ചു).
അവലംബം
വർഗ്ഗം:ജപ്പാനിലെ 100 മികച്ച കോട്ടകൾ
ന്യൂ ഡെൽഹി (ചലച്ചിത്രം)
ഡെന്നിസ് ജോസഫിന്റെ തിരക്കഥയിൽ ജോഷി സംവിധാനം ചെയ്ത് 1987-ൽ പുറത്തിറങ്ങിയ മലയാളചലച്ചിത്രമാണ് ന്യൂ ഡെൽഹി. മമ്മൂട്ടി ജി.കെ. എന്ന കേന്ദ്രകഥാപാത്രത്തെ അവതരിപ്പിച്ചിരിക്കുന്ന ഈ ചിത്രത്തിൽ സുമലത, ഉർവ്വശി, സുരേഷ് ഗോപി, ത്യാഗരാജൻ, സിദ്ദിഖ്, വിജയരാഘവൻ, മോഹൻ ജോസ്, ദേവൻ, ജഗന്നാഥ വർമ്മ തുടങ്ങിയവർ മറ്റു പ്രധാനവേഷങ്ങളിൽ അഭിനയിച്ചിരിക്കുന്നു. ജൂബിലി പ്രൊഡക്ഷൻസിന്റെ ബാനറിൽ ജോയ് തോമസാണ് ചിത്രം നിർമ്മിച്ചത്.വാണിജ്യപരമായി ഈ ചിത്രം വൻ വിജയമായിരുന്നു.
അഴിമതിക്കാരായ രണ്ടു രാഷ്ട്രീയക്കാരുടെ ദുഷ്കൃത്യങ്ങൾ വെളിച്ചത്തുകൊണ്ടുവന്നതിനെത്തുടർന്ന് തടവിലാക്കപ്പെടുന്ന ഡെൽഹിയിലെ ഒരു പത്രപ്രവർത്തകന്റെ പ്രതികാരത്തിന്റെ കഥയാണ് ഈ ചിത്രം പറയുന്നത്. ഇർവിങ് വാല്ലസിന്റെ ദ ഓൾമൈറ്റി എന്ന നോവലുമായി ചിത്രത്തിന്റെ കഥയ്ക്കു സാമ്യമുണ്ട്.
മലയാളസിനിമാചരിത്രത്തിലെ ഏറ്റവും വലിയ ഹിറ്റുകളിലൊന്നാണ് ന്യൂ ഡെൽഹി. മമ്മൂട്ടിയുടെ അഭിനയജീവിതത്തിലെ ഒരു വലിയ വഴിത്തിരിവായിരുന്നു ഈ ചിത്രം.
പുറത്തേക്കുള്ള കണ്ണികൾ
വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:മമ്മൂട്ടി-സുമലത ജോഡി വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ വർഗ്ഗം:ഷിബു - ശ്യാം ഗാനങ്ങൾ വർഗ്ഗം:ഷിബു ചക്രവർത്തിയുടെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
സാഗർഗഡ്
റായ്ഗഡ് ജില്ലയിലെ അലിബാഗ് താലൂക്കിൽ സ്ഥിതി ചെയ്യുന്ന ഒരു കോട്ടയാണ് സാഗർഗഡ്.
വിവരണം
കടൽത്തീരത്ത് നിന്നും അഞ്ചു മൈൽ ഉള്ളിലായാണ് ഈ കോട്ട നിലകൊള്ളുന്നത്. അലിബാഗ്-പെൻ റോഡിലെ ഖണ്ടാലെ ഗ്രാമത്തിൽ നിന്നാണ് കോട്ടയിലേക്കുള്ള പാത ആരംഭിക്കുന്നത്. ഈ ഗ്രാമത്തിൽ നിന്ന് 2 മണിക്കൂർ നടന്നാൽ കോട്ടയിലെത്താം. ധരം‌താർ നദി ഇതിനു സമീപത്തുകൂടി ഒഴുകുന്നു. കോട്ടയിലേക്കുള്ള വഴിയിലായി മഹിഷാസുരമർദ്ദിനിയുടെ ഒരു ചെറിയ ക്ഷേത്രവും ഒരു ജലസംഭരണിയും ഉണ്ട്. പോകുന്ന വഴിയിലായി മഴക്കാലത്ത് "ദോധാനെ" വെള്ളച്ചാട്ടം കാണാം. മലമുകളിലെത്തും മുൻപ് സാഗർഗഡ് മാചി എന്നറിയപ്പെടുന്ന പരന്ന ഭൂമിയിൽ ഒരു സിദ്ധേശ്വർ ആശ്രമമുണ്ട്. സന്ദർശകർക്ക് ഈ ആശ്രമത്തിൽ രാത്രി തങ്ങാനുള്ള സൗകര്യമുണ്ട്.
ചരിത്രം
ഈ കോട്ടയെക്കുറിച്ച് വളരെക്കുറച്ച് മാത്രമേ രേഖപ്പെടുത്തപ്പെട്ടിട്ടുള്ളൂ. ശത്രുക്കളുടെ നീക്കങ്ങൾ നിരീക്ഷിക്കുന്നതിനുള്ള ഒരു നിരീക്ഷണകേന്ദ്രമായാണ് ഇത് ആദ്യം നിർമ്മിക്കപ്പെട്ടത്. 1660-ൽ ആദിൽ ഷായിൽ നിന്ന് ശിവാജി മഹാരാജ് ഈ കോട്ട പിടിച്ചെടുത്തു. പുരന്ദർ ഉടമ്പടി പ്രകാരം മുഗളന്മാർക്ക് കൈമാറിയ 23 കോട്ടകളിൽ ഒന്നാണ് സാഗർഗഡ്. 1713-ൽ ബാലാജി വിശ്വനാഥ് പേഷ്വ കാനോജി ആംഗ്രെയ്ക്ക് നൽകിയ 16 കോട്ടകളിൽ ഒന്നായിരുന്നു ഇത്. വധശിക്ഷയ്ക്ക് വിധിക്കപ്പെട്ട കുറ്റവാളികളെ കോട്ടയുടെ വാനർ ടോക്ക് (മങ്കി പോയിന്റ്) എന്നറിയപ്പെടുന്ന ഭാഗത്ത് നിന്നും താഴേക്കെറിഞ്ഞു കൊലപ്പെടുത്തിയിരുന്നതായി പറയപ്പെടുന്നു.
ചിത്രശാല
വർഗ്ഗം:മഹാരാഷ്ട്രയിലെ കോട്ടകൾ
ആവേമെറ്റാടാർസലിയാ
ഈ ഗ്രൂപ്പിൽ ഉൾപ്പെട്ടിരിക്കുന്ന അംഗങ്ങൾ ഈ പറയുന്ന ജീവശാഖയിൽ നിന്നും ആണ്.
ജീവശാഖാ ചിത്രം 2011 പ്രകാരം
Cladogram after Nesbitt (2011):
അവലംബം
വർഗ്ഗം:ജന്തുകുടുംബങ്ങൾ
പ്രസേകം
അതിരുദ്രം അടക്കമുള്ള യജ്ഞങ്ങളിൽ ഉപയോഗിക്കുന്ന ഒരു ഉപകരണമാണ് പ്രസേകം.ഒരു ചതുരപാത്രത്തിനു ഒരു നീണ്ട വാൽവച്ചതുപോലുള്ള ഘടനയാണ് ഇതിനുള്ളത്.അതു ഉയർത്തിനിർത്താൻ ഒരു താങ്ങ് ഉണ്ടാകും.
റാൾഫ് (മുയൽ)
ലോകത്തിലെ ഏറ്റവും ഭാരമേറിയ വളർത്തു മുയൽ ആണ് റാൾഫ്. ഏകദേശം 25 കിലോ ഭാരം ഉള്ള റാൾഫ് കോണ്ടിനെന്റൽ ജയന്റ് ഇനത്തിൽ പെട്ട മുയലാണ്. ഏറ്റവും ഭാരം ഏറിയ മുയൽ എന്ന ലോക റെക്കോർഡ് (റെക്കോർഡുകളുടെ ഗിന്നസ് പുസ്തകം) റാൾഫന്റെ പേരിൽ ആണ് ഇപ്പോൾ.
അവലംബം
വർഗ്ഗം:പ്രശസ്തരായ മൃഗങ്ങൾ വർഗ്ഗം:മുയലുകൾ
സെന്നാചെറിബ്
ബി.സി. 704 മുതൽ 681 വരെ അസീറിയ ഭരിച്ച രാജാവായിരുന്നു സെന്നാചെറിബ്.
വർഗ്ഗം:അസീറിയയിലെ ഭരണാധികാരികൾ
എ.സി. വർക്കി
കേരളത്തിലെ പൊതുപ്രവർത്തകനും കർഷക നേതാവും ഫാർമേർസ് റിലീഫ് ഫോറം സ്ഥാപകനുമാണ് '''എ.സി. വർക്കി'''.
ജീവിത രേഖ
വയനാട് ജില്ലയിലെ നടവയൽ ഗ്രാമത്തിൽ ആനിക്കൽ ചാക്കോയുടേയും റോസമ്മയുടേയും രണ്ടാമത്തെ മകനായി 1954-ൽ ജനിച്ചു. 2016 സെപ്തംബർ 17-ന് മരിച്ചു. പ്രാഥമിക വിദ്യഭ്യാസത്തിന് ശേഷം കോൺഗ്രസ് പ്രവർത്തകനായാണ് പൊതുരംഗത്തേക്ക് പ്രവേശിച്ചത്. കർഷക കോൺഗ്രസ് വയനാട് ജില്ലാ പ്രസിഡന്റായിരുന്നു. പിന്നീട് കോൺഗ്രസ് എസിൽ ചേർന്നു. 1987 - ൽ കക്ഷിരാഷ്ട്രീയം അവസാനിപ്പിച്ച് കാർഷിക കടാശ്വാസ സമിതി രൂപികരിച്ചു. 1991-ൽ ഫാർമേർസ് റിലീഫ് ഫോറം (എഫ്.ആർ.എഫ്.) സ്ഥാപിച്ചു. ബാങ്ക് വായ്പ അടച്ചു പുതുക്കന്നതിന് രൂപികരിച്ച പ്രാദേശിക വായ്പ നിധി (ലോക്കൽ ലോൺ ഫണ്ട്), കർഷകർക്ക് വലിയ സഹായമായിരുന്നു.
കർഷക സമരങ്ങൾ
ജപ്തി പ്രതിരോധ പ്രക്ഷോഭത്തിന്റെ ഭാഗമായി എഫ്ആർഎഫ് വയനാട് കലക്ടറേറ്റ് പടിക്കൽ ആഴ്ചകൾ നീണ്ട സമരമാണ് നടത്തിയത്. വർക്കിയുടെ നേതൃത്വത്തിൽ കർഷകര് ലക്കിടിയിൽ നിന്നു വയനാട് ചുരത്തിലൂടെ അടിവാരത്തേക്ക് നടത്തിയ ശയനപ്രദക്ഷിണവും ഈ പ്രക്ഷോഭത്തിന്റെ ഭാഗമായിരുന്നു.
കേര കർഷകർക്ക് നീര ഉല്പാദനത്തിനായുള്ള അവകാശത്തിനായുള്ള സമരത്തിന്റെ ഭാഗമായി 1999 ഡിസംബറിൽ നീര ഉല്പാദിപ്പിക്കുകയും കോഴിക്കോട് നഗരത്തിൽ നീര വിൽപ്പനക്ക് വെയ്ക്കുകയും ചെയ്തു. കേരള അബ്കാരി നിയമലംഘനത്തിനു അറസ്റ്റിലാകുകയും നിയമനടപടിയുടെ ഭാഗമായി 28 ദിവസം ജയിലിൽ റിമാൻഡ് ശിക്ഷ അനുഭവിക്കുകയും ചെയ്തിട്ടുണ്ട്. പിന്നീട് നീര ചെത്താനുള്ള അവകാശം കർഷകർക്ക് നൽകി സർക്കാർ ഉത്തരവായി.
ജപ്തി ചെയ്യുന്നതിന് മുൻപായി, ചെണ്ട കൊട്ടി ജപ്തി വിവരം വിളംബരം ചെയ്യുന്നത് അവഹേളനമാണെന്നതുകൊണ്ട്, രാജഭരണകാലത്ത് തുടങ്ങിയ ചെണ്ട കൊട്ടിയുള്ള ജപ്തി അവസാനിപ്പിക്കണം എന്നാവശ്യപ്പെട്ട് സമരം ചെയ്തിരുന്നു. പിന്നീട് ജപ്തിക്കായുള്ള ചെണ്ടകൊട്ടൽ നിർത്തലാക്കി.
കർഷകർക്ക് ന്യായ വില ഉറപ്പുവരുത്തുന്നതിന് വേണ്ടി ഫെയർ ട്രേഡ് പ്രസ്ഥാനത്തിന് പ്രചാരണം നൽകി.
കാർഷികമേഖലയുടെ കുത്തകവത്കരണത്തിനും ഭരണകൂട നയനിലപാടുകൾക്കെതിരെയും സജീവമായ പോരാട്ടങ്ങൾക്കാണ് അദ്ദേഹം നായകത്വം വഹിച്ചത്.
തിരഞ്ഞെടുപ്പുകൾ
കർഷകരുടെ പ്രതിനിനിധിയെന്ന ആശയത്തിനായി അദ്ദേഹം കോഴിക്കോട് പാർലമെന്റ് മണ്ഡലത്തിലും സുൽത്താൻ ബത്തേരി നിയമസഭാ മണ്ഡലത്തിലും മൽസരിച്ചിട്ടുണ്ട്.
ജീവചരിത്രം
"നല്ലവനായ അയൽക്കാരൻ" എന്ന പേരിൽ ജീവചരിത്രം പുറത്തിറങ്ങിയിട്ടുണ്ട്.
കുടുംബം
ഭാര്യ - ഗ്രേസമ്മ, മക്കൾ - ജയ്‌സൻ, അജയ്, റോസ്‌ലിൻ
അവലംബം
വർഗ്ഗം:കേരളത്തിലെ പൊതുപ്രവർത്തകർ വർഗ്ഗം:വയനാട് ജില്ലയിൽ ജനിച്ചവർ വർഗ്ഗം:1954-ൽ ജനിച്ചവർ
പറമ്പൻ മിഥുന
കേരളസംസ്ഥാനത്തെ ഏറ്റവും പ്രായം കുറഞ്ഞ പഞ്ചായത്ത് പ്രസിഡണ്ട്. മലപ്പുറം കൊണ്ടോട്ടി ബ്ലോക്കിലെ പള്ളിക്കൽ ഗ്രാമപഞ്ചായത്തിന്റെ പ്രസിഡണ്ട് ആയിരുന്നു പറമ്പൻ മിഥുന. 22- വയസ്സായ മിഥുന SC വിഭാഗം പ്രതിനിധിയായിരുന്നു. SC വിഭാഗത്തിന് സംവരണം ചെയ്യപ്പെട്ട ഒന്നാം വാർഡ് ആയ കോഴിപ്പുറത്തു നിന്ന് മുസ്ലീം ലീഗ് ടിക്കറ്റിൽ 2015-ലെ തദ്ദേശ സ്വയംഭരണ തെരഞ്ഞെടുപ്പിൽ മത്സരിച്ച് 284 വോട്ടിന്റെ ഭൂരിപക്ഷത്തിലാണ് പ്രസിഡണ്ട് സ്ഥാനത്ത് എത്തുന്നത്. കൊണ്ടോട്ടി EMEA കോളേജിൽ നിന്ന് ബിരുദം കഴിഞ്ഞ മിഥുന (2016-17) രാമനാട്ടുകര ഭവാൻസ് കോളേജിൽ ബി.എഡ് പഠനം പൂർത്തിയാക്കി .1993 ഫെബ്രുവരി 5-നാണ് മിഥുന യുടെ ജനനം. അച്ഛൻ ഷൺമുഖൻ, അമ്മ മിനി.മിഥുഷ സഹോദരിയാണ്. കാലിക്കറ്റ് യൂണിവേഴ്സിറ്റി ക്യാമ്പസ് ഹൈസ്കൂളിലും അവിടെത്തന്നെ ഹയർ സെക്കണ്ടറിക്കും പഠിച്ച മിഥുന എറണാകുളം കോലഞ്ചേരിയിലെ സെന്റ് പീറ്റേർസ് കോളേജിൽ നിന്ന് ഇംഗ്ലീഷ് സാഹിത്യത്തിൽ ബിരുദാനന്തര ബിരുദവും പൂർത്തിയാക്കി.
അവലംബം
വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ
സന്ധ്യ അഗർവാൾ
ജീവിതരേഖ
1963 മേയ് 9ന് മധ്യപ്രദേശിലെ ഇൻഡോറിൽ ജനിച്ചു. 1984ൽ ഓസ്ട്രേലിയയ്ക്കെതിരെയായിരുന്നു അരങ്ങേറ്റ മത്സരം. 1984 മുതൽ 1995 വരെ ഇന്ത്യയ്ക്കായി 13 ടെസ്റ്റ് മത്സരങ്ങളിൽ നിന്നും 50.45 റൺ ശരാശരിയിൽ 1110 റൺ നേടി. 1986ൽ ഇംഗ്ലണ്ടിനെതിരായ മത്സരത്തിൽ 190 റൺസ് നേടിയതാണ് ഉയർന്ന സ്കോർ. 1993ലെ വനിത ക്രിക്കറ്റ് ലോകകപ്പിൽ ഇന്ത്യയ്ക്കുവേണ്ടി കളിച്ചു. 21 ഏകദിന മത്സരങ്ങളിലും കളിച്ചിട്ടുണ്ട്.
പുറം കണ്ണികൾ
വർഗ്ഗം:1963-ൽ ജനിച്ചവർ വർഗ്ഗം:മേയ് 9-ന് ജനിച്ചവർ വർഗ്ഗം:ഇന്ത്യൻ വനിതാ ക്രിക്കറ്റ് കളിക്കാർ വർഗ്ഗം:മധ്യപ്രദേശിൽ ജനിച്ചവർ
ഡോളമൈറ്റ്
കാൽസിയം മഗ്നീഷ്യം കാർബണേറ്റ് [ (CaMg(CO3)2 ] ധാരാളം അടങ്ങിയിട്ടുള്ള ചുണ്ണാമ്പുകല്ലാണു് ഡോളമൈറ്റ്. ഡോളമൈറ്റ് ധാതുവിന്റെയും ശിലയുടെയും ഉദ്ഭവത്തെ സംബന്ധിച്ച് ഇന്നും അഭിപ്രായവ്യത്യാസമുണ്ട്. കടൽവെള്ളത്തിൽനിന്നു നേരിട്ടുള്ള അവക്ഷേപമായി കരുതപ്പെട്ടിരുന്നു; എന്നാൽ ഇന്നത്തെ കടൽത്തറകളിൽ ഡോളമൈറ്റ് അടിഞ്ഞുകാണുന്നില്ല. സാധാരണ ചുണ്ണാമ്പുകല്ലിലെ (CaCO3) കാൽസിയത്തിലെ ഒരംശം മഗ്നീഷ്യം ആദേശം ചെയ്യുന്നതിലൂടെ രൂപംകൊള്ളുന്ന പുതിയ ധാതുവാണ് ഡോളമൈറ്റ് എന്നാണ് ഇപ്പോഴത്തെ വിവക്ഷ.
ഹെക്സഗണൽ ക്രിസ്റ്റൽ വ്യൂഹത്തിൽ ക്രിസ്റ്റലീകരിക്കപ്പെടുന്ന ഡോളമൈറ്റ് പ്രകൃതിയിൽ റോംബോഹീഡ്രൽ രൂപത്തിൽ കാണപ്പെടുന്നു; റോംബോഹീഡ്രലിന്റെ വ്യക്തമായ മുഖങ്ങളാണ് ഡോളമൈറ്റ് പരലുകളെ തിരിച്ചറിയാൻ സഹായിക്കുന്നത്. പിണ്ഡാകൃതിയിലും ചെറുതരികളായും ഇവ പ്രകൃതിയിൽ ലഭ്യമാണ്. സുവ്യക്തമായ റോംബോഹീഡ്രൽ പിളർപ്പ്, ശഖാംഭമായ വിഭജനം, പ്രത്യേക നിറമില്ലായ്മ അഥവാ വെള്ളനിറം, സ്ഫടികദ്യുതി എന്നിവയാണ് ഈ ധാതുവിന്റെ പ്രധാന ഭൌതികഗുണങ്ങൾ. കാഠിന്യം: 3.54; ആപേക്ഷിക സാന്ദ്രത: 2.8; അപഭംഗസൂചിക: 1.67.
അവലംബം
വർഗ്ഗം:ധാതുക്കൾ വർഗ്ഗം:അവസാദശിലകൾ
ബാരിസ്റ്റർ ജോർജ് ജോസഫ്
സ്വാതന്ത്ര്യസമരസേനാനി, വൈക്കം സത്യാഗ്രഹത്തിലെ പോരാളി, തിരുവിതാംകൂർ നിവർത്തന പ്രക്ഷോഭത്തിന്റെ ശില്പികളിലൊരാൾ, ഗാന്ധിജിയുടെ യങ് ഇന്ത്യ പത്രത്തിന്റെ പത്രാധിപർ എന്നിങ്ങനെ പല നിലകളിൽ പ്രശസ്തനായിരുന്നു ബാരിസ്റ്റർ ജോർജ് ജോസഫ് (1887-1938).
തിരുവിതാംകൂർ ഗവൺമെന്റിന്റെ ഭരണനയത്തെയും നടപടികളെയും വിമർശിച്ചുകൊണ്ട് നിവർത്തന പ്രക്ഷോഭ നേതാവായിരുന്ന സി. കേശവൻ 1935 മെയ് 11-നു ചെയ്ത കോഴഞ്ചേരി പ്രസംഗത്തിൽ ബാരിസ്റ്റർ ജോർജ് ജോസഫ് ആയിരുന്നു അദ്ധ്യഷൻ.
ആദ്യകാലം
ചെങ്ങന്നൂരിൽ 1887 ജൂൺ 5-ന് സി.ഐ. ജോസഫും സാറാമ്മയുടേയും മകനായി ജോർജ് ജോസഫ് ജനിച്ചു. പ്രശസ്ത പത്രപ്രവർത്തകനായ പോത്തൻ ജോസഫ്, ഗ്വാളിയോറിലെ ലക്ഷ്മീഭായ് കോളേജ് ഒഫ് ഫിസിക്കൽ എജ്യൂക്കേഷന്റെ പ്രിൻസിപ്പലുമായിരുന്ന ഡോ. പി.എം. മാത്യു എന്നിവർ ഇളയ സഹോദരങ്ങളായിരുന്നു.
പൊതു ജീവിതം
1916-ൽ ഹോംറൂൾ ലീഗിൽ ചേർന്നു. ഇന്ത്യയുടെ സ്വയംഭരണപ്രശ്നം ബ്രിട്ടനിലവതരിപ്പിക്കാൻ 1918-ൽ ആനി ബസന്റയച്ച മൂന്നംഗ സംഘത്തിൽ ജോർജുമുണ്ടായിരുന്നു. മോത്തിലാൽ നെഹ്രുവിന്റെ "ദി ഇൻഡിപ്പെൻഡന്റ്" എന്ന പത്രത്തിന്റേയും ഗാന്ധിജിയുടെ 'യങ്ങ് ഇന്ത്യ'യുടേയും പത്രാധിപരായിരുന്നു അക്കാലത്ത്. 1924-ൽ വൈക്കം സത്യാഗ്രഹം നടന്നപ്പോൾ അതിൽ പങ്കെടുത്ത് ജയിലിലായി. തിരുവിതാംകൂർ സർക്കാർ ജോലികളിലും നിയമസഭയിലും ക്രൈസ്തവർ, മുസ്ലീങ്ങൾ, ഈഴവർ തുടങ്ങിയ പിന്നാക്ക വിഭാഗങ്ങൾക്ക് ജനസംഖ്യാനുപാതികമായി പ്രാതിനിധ്യം വേണമെന്നാവശ്യപ്പെട്ട് 1932-ൽ ആരംഭിച്ച നിവർത്തന പ്രക്ഷോഭത്തിൽ പങ്കെടുത്തു. അതേ വർഷം ചമ്പക്കുളത്ത് നടന്ന കത്തോലിക്ക കോൺഗ്രസ് സമ്മേളനാദ്ധ്യക്ഷനും ജോർജായിരുന്നു. തിരുവിതാംകൂർ സ്റ്റേറ്റ് കോൺഗ്രസിന്റെ പിറവിയിലേക്ക് നയിച്ച 1935-ലെ തിരുവിതാംകൂർ രാഷ്ട്രീയ സമ്മേളനം നടന്നത് ജോർജിന്റെ അധ്യക്ഷതയിലായിരുന്നു.
1924-ൽ കേരളത്തിലെ ഒരു വൻപ്രളയത്തിൽ ഗാന്ധിജി പ്രവർത്തിക്കാനായി മുന്നോട്ടുവരികയും ഒരു ലക്ഷം രുപ പ്രളയക്കെടുതികൾക്കായി സമാഹരിക്കുകയും ചെയ്തു. ഈ പണം ഫലപ്രദമായി വിനിയോഗിക്കാനുള്ള പദ്ധതി രൂപീകരിക്കാനായി ഗാന്ധിജി വിശ്വസ്തനായ അനുയായി ബാരിസ്റ്റർ ജോർജ് ജോസഫിനെയാണ് ഏൽപ്പിച്ചിരുന്നത്. പാവങ്ങൾക്കു വീടുവച്ചുകൊടുക്കുക, ചർക്കയിൽ നൂൽനൂൽക്കുന്നതിന് പരിശീലനം നൽകുക, തുടങ്ങിയവയുൾപ്പെട്ട വിവിധ പദ്ധതികളാണ് അദ്ദേഹം തയ്യാറാക്കിയിരുന്നത്.
സ്വാതന്ത്ര്യ സമരത്തിലെ പങ്ക്
ജോസഫ് ലണ്ടനിൽ നിന്നും തിരിച്ചെത്തിയപ്പോൾ മധുരയിലേക്ക് മാറുന്നതിനു മുമ്പ് അദ്ദേഹം മദ്രാസിൽ പ്രാക്ടീസ് തുടങ്ങി. ഗാന്ധി, സി. രാജഗോപാലാചാരി, ശ്രീനിവാസ് അയ്യങ്കാർ , കെ. കാമരാജ് എന്നിവരുടെ സന്ദർശന വേളയിൽ മധുരയിലെ അദ്ദേഹത്തിന്റെ വീടിനടുത്ത നിരവധി സ്വാതന്ത്ര്യ സമരങ്ങളിൽ അദ്ദേഹം പങ്കെടുത്തിരുന്നു. സുബ്രഹ്മണ്യ ഭാരതി ജോസഫിന്റെ വസതിയിൽ താമസിക്കുമ്പോൾ ഒരു വിഖ്യാതമായ ദേശീയ ഗാനം ആലപിച്ചിരുന്നു.
ഹോം റൂൾ ആൻഡ് നോൺ കോ ഓപ്പറേഷൻ ചലനങ്ങൾ 29-ആമത്തെ വയസ്സിൽ, ആനിബസന്റ് ഇംഗ്ലണ്ടിലേക്കു പോകാൻ സയീദ് ഹുസൈൻ, ബി.വി. നരസിംഹൻ എന്നിവരുമായി ഹോം റൂളിനെക്കുറിച്ച് സംസാരിച്ചു. ബ്രിട്ടീഷുകാർ ഈ സമരം പരാജയപ്പെടുത്തുകയും, ബേസന്റ് കപ്പൽ ജിബ്രാൾട്ടറിൽ എത്തിച്ചേർന്നപ്പോൾ അവരെ അറസ്റ്റു ചെയ്യുകയും തുടർന്ന് അവരെ ഇന്ത്യയിലേക്ക് മടക്കിഅയക്കുകയും ചെയ്തു. വിക്ടോറിയ എഡ്വേർഡ് ഹാളിൽ നടത്തിയ പ്രസംഗത്തിൽ പി. വരദരാജുലു നായിഡു അറസ്റ്റിലായപ്പോൾ ജോർജ് ജോസഫിന് സി. രാജഗോപാലാചാരിയുടെ സഹായം നൽകി. മധുരയിലെ റൗലറ്റ് സത്യാഗ്രഹത്തിന്റെ നേതാവായിരുന്നു ജോസഫ്, സത്യാഗ്രഹത്തിലെ യോഗങ്ങളും പരിപാടികളും ഹർത്താലുകളും സംഘടിപ്പിച്ചു. നിസ്സഹകരണ പ്രസ്ഥാനത്തിന്റെ കാലത്ത് അദ്ദേഹം തന്റെ ലാഭകരമായ നിയമവ്യവസ്ഥ ഉപേക്ഷിക്കുകയും പ്രസ്ഥാനത്തിൽ ചേരുകയും ചെയ്തു.
റോസാപ്പൂ ഡുറൈ സൈമൺ കമ്മീഷനെതിരായ സമരത്തിൽ ജോസഫ് മധുരയിലെ കോൺഗ്രസുകാർക്ക് നേതൃത്വം നൽകി. 1929- ൽ മധുരയെ സന്ദർശിക്കുമ്പോൾ കമ്മീഷനെതിരെ പ്രകടനം നടത്താൻ ആയിരക്കണക്കിന് പ്രവർത്തകരെ തിരുമലൈ നായക് മഹലിൽ ഏർപ്പാടാക്കി. പിന്നീട്, 1933- ൽ വിരുദുനഗർ ഗൂഢാലോചന കേസിൽ കാമരാജ് ഇടപെട്ടപ്പോൾ, വരദരാജുലു നായിഡു അദ്ദേഹത്തിനുവേണ്ടി വാദിച്ചു, എല്ലാ കുറ്റങ്ങളെയും ഒഴിവാക്കി വിജയിക്കുകയും ചെയ്തു. ക്രിമിനൽ ട്രൈബ്സ് ആക്ട് (സി.ടി.എ) ക്കെതിരെ അദ്ദേഹം രോഷം പ്രകടിപ്പിച്ചു. പിരമലൈകല്ലാർ, മറവാറുകൾ തുടങ്ങിയ സമുദായങ്ങളെ കുറ്റവാളികളാക്കി. ഇത് അദ്ദേഹത്തെ പ്രതികൂലമായി ബാധിച്ചു. അദ്ദേഹം കോടതികളിൽ അവരെ നേരിടുകയും യുദ്ധത്തിനെതിരെ പത്രങ്ങളിൽ വ്യാപകമായി എഴുതിക്കുകയും, റോസാപു ഡുറൈ എന്നു വിളിക്കുകയും ചെയ്തു. അദ്ദേഹത്തിന്റെ കല്ലറപ്രാർത്ഥന അദ്ദേഹത്തിന്റെ മരണ വാർഷികത്തോടനുബന്ധിച്ച് തുടർന്നു.
പുറം കണ്ണികൾ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1887-ൽ ജനിച്ചവർ വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
അൽഗിഫു
ഇംഗ്ലണ്ടിന്റെയും ഡെന്മാർക്കിന്റെയും രാജാവായിരുന്ന നട്ട് രാജാവിന്റെ ഭാര്യയും ഹാരോൾഡ് ഒന്നാമന്റെ അമ്മയുമായിരുന്നു അൽഗിഫു.1030 മുതൽ 1035 വരെ നോർവയുടെ ക്വീൻ റീജന്റ് ആയി പ്രവർത്തിച്ചു. നോർവെയിലെ ദുർഭരണത്തിന്റെ പേരിലാണ് അവർ ഇന്ന് ഓർമിക്കപ്പെടുന്നത്.
വർഗ്ഗം:990-കളിൽ ജനിച്ചവർ വർഗ്ഗം:നോർവയുടെ റീജന്റുമാർ
ഡി.ഡബ്ല്യു.ജി (ഫയൽ ടൈപ്പ്)
ദ്വിമാന-ത്രിമാന വിവരങ്ങൾ (വരപ്പുകൾ, രൂപരേഖകൾ....) ശേഖരിച്ചുവെക്കാനായി ഉപയോഗിക്കുന്ന ഒരു ബൈനറി ഫയൽ ഫോർമാറ്റാണ് ഡി.ഡബ്ല്യു.ജി (DWG)) . ഓട്ടോകാഡ്, ബ്രിക്സ്കാഡ്, ഇന്റലികാഡ്, ഡ്രാഫ്റ്റ്‌സൈറ്റ് തുടങ്ങിയ നിരവധി ഡിസൈൻ സോഫ്റ്റ്‌വെയറുകളുടെ അടിസ്ഥാന ഫോർമാറ്റായി നിലകൊള്ളുന്ന ഡി.ഡബ്ല്യു.ജി ഫോർമാറ്റിനെ ഏതാണ്ട് എല്ലാ ഡിസൈൻ സോഫ്റ്റ്‌വെയറുകളും പിന്തുണക്കുന്നുണ്ട്. അനുബന്ധ ഫോർമാറ്റുകളായ ബി.എ.കെ (.bak ഡ്രോയിംഗ് ബാക്കപ്പ്), ഡി.ഡബ്ല്യു.എസ് (.dws ഡ്രോയിംഗ് സ്റ്റാൻഡേർഡ്), ഡി.ഡബ്ല്യു.ടി (.dwt ഡ്രോയിംഗ് ടെംപ്ലേറ്റ്), എസ്.വി.$ (.sv$ താൽക്കാലിക ഓട്ടോമാറ്റിക് സേവ്) എന്നിവയെല്ലാം അടിസ്ഥാനപരമായി ഡി.ഡബ്ല്യു.ജി ഫയലുകൾ തന്നെയാണ്.
ബാഹ്യ ലിങ്കുകൾ
വർഗ്ഗം:കമ്പ്യൂട്ടർ ഫയൽ ഫോർമാറ്റുകൾ വർഗ്ഗം:All articles with unsourced statements വർഗ്ഗം:Pages with unreviewed translations
ട്വന്റി 20 കിഴക്കമ്പലം
എറണാകുളം ജില്ലയിലെ കിഴക്കമ്പലത്ത് ലാഭേച്ഛയില്ലാതെ പ്രവർത്തിക്കുന്ന ഒരു സംഘടനയാണ് ട്വന്റി 20 കിഴക്കമ്പലം. സംഘടനയുടെ പ്രധാനലക്ഷ്യം 2020 നകം ഇന്ത്യയിലെ മികച്ച ഗ്രാമപഞ്ചായത്ത് ആയി കിഴക്കമ്പലം ഗ്രാമപഞ്ചായത്തിനെ മാറ്റുക എന്നതായിരുന്നു. 2015 -ലെ തദ്ദേശസ്വയംഭരണ തെരഞ്ഞെടുപ്പിൽ വിജയിച്ചതോടെ കേരളസംസ്ഥാനത്തെ ആദ്യത്തെ കോർപ്പറേറ്റ് ഭരണം നടത്തുന്ന പട്ടണം എന്ന പ്രത്യേകതയിലേക്ക് ഈ സംഘടന കിഴക്കമ്പലത്തെ മാറ്റി. 2020 -ൽ മുഴുവന്നൂർ, ഐക്കരനാട്, കുന്നത്തുനാട് എന്നീ പഞ്ചായത്തുകളിലേ ഭരണവും ഇവർ നേടി.
ചരിത്രം
1960 -ൽ അന്ന-കിറ്റക്സ് ഗ്രൂപ്പ് സ്ഥാപിച്ച വസ്ത്ര കയറ്റുമതി കമ്പനിയാണ് കിറ്റെക്സ്. വർഷംതോറും 750 കോടി ഇന്ത്യൻ രൂപയാണ് കമ്പനിയുടെ കയറ്റുമതി. അവർ അമേരിക്കൻ, യൂറോപ്യൻ രാജ്യങ്ങൾക്ക് വസ്ത്രങ്ങൾ കയറ്റുമതി ചെയ്യുന്നു, ഫോർബ്സ് ഏഷ്യയിലെ ഏറ്റവും മികച്ച കമ്പനികളിലൊന്നാണ് കമ്പനി. ഭരണഘടനാ അസംബ്ലിയിൽ ഒരു അക്കൗണ്ട് തുറക്കുന്നതിനുള്ള ബിജെപിയുടെ ഉപകരണമാണോ ട്വന്റി 20 എന്ന ആശങ്ക വർദ്ധിച്ചുവരികയാണെന്ന് പല രാഷ്ട്രീയക്കാരും വിശ്വസിക്കുന്നു.
മറ്റ് രാഷ്ട്രീയക്കാരുടെ ആശങ്കകൾ
പാരിസ്ഥിതിക മലിനീകരണം സംബന്ധിച്ച ഗുരുതരമായ ആരോപണങ്ങളിൽ നിന്ന് ഒഴിഞ്ഞുനിൽക്കാൻ കമ്പനി ചാരിറ്റിയിലേക്കിറങ്ങിയതായി സെബാസ്റ്റ്യൻ പോൾ എംപി പറഞ്ഞു. പരിസ്ഥിതി പ്രവർത്തകനായ സി ആർ നീലകണ്ഠൻ പറയുന്നതനുസരിച്ച്, സാമൂഹിക സേവനത്തിന് പിന്നിൽ കമ്പനിയുടെ ഉദ്ദേശ്യം സംശയാസ്പദമായിരുന്നു, കാരണം കമ്പനി നിരവധി പാരിസ്ഥിതിക സുരക്ഷകൾ ലംഘിച്ചു. എന്നാൽ ദശലക്ഷക്കണക്കിന് രൂപയുടെ ഒരു കമ്പനി നടത്താൻ അവർക്ക് കഴിയുമെങ്കിൽ മലിനജലം സംസ്‌കരിക്കുന്നതിന് നൂതന സാങ്കേതികവിദ്യകൾ സ്ഥാപിക്കാൻ കഴിയുമെന്ന് കമ്പനി വാഗ്ദാനം ചെയ്യുന്നു.
വികസന പ്രവർത്തനങ്ങൾ
കിഴക്കമ്പലത്തെ ജനങ്ങൾക്ക് കുടിവെള്ളം നൽകുന്നതിൽ ട്വന്റി 20 നേതൃത്വം നൽകി. ടോയ്‌ലറ്റുകൾ നിർമ്മിക്കുന്നതിലും അവർ താൽപര്യം കാണിച്ചിട്ടുണ്ട്; വീടുകൾ നന്നാക്കൽ; ശസ്ത്രക്രിയകളും വിവാഹവും സ്പോൺസർ ചെയ്യുന്നു; ആരാധനാലയങ്ങൾ പണിയുക, വിത്തുകളും കാർഷികോപകരണങ്ങളും സംഭാവന ചെയ്യുക. എന്നിവയും നടപ്പാക്കുന്നു
മാർക്കറ്റ് വിലയ്ക്ക് പച്ചക്കറികളും പലചരക്ക് സാധനങ്ങളും വിതരണം ചെയ്യുന്ന ഒരു സംഘടന പലചരക്ക് കട നടത്തുന്നു. 7,000 കുടുംബങ്ങൾ പതിവായി മാർക്കറ്റ് സന്ദർശിച്ച് വിഭവങ്ങൾ വാങ്ങുന്നു.
2020 ലെ കേരള തദ്ദേശ സ്വയംഭരണ തെരഞ്ഞെടുപ്പിൽ പാർട്ടി ഐക്കരനാട് പഞ്ചായത്തിൽ മുഴുവൻ സീറ്റുകളും (14/14) റ്റ്വന്റി 20 നേടി. കുന്നത്തുനാട് മജുവന്നൂർ എന്നിവിടങ്ങളിലും ഭരണം നേടി. വെങ്ങോല യിൽ ഭരണം തീരുമാനിക്കാനുള്ള  സീറ്റുകളും  അവർക്കുണ്ട്.
മദ്യപാന വിരുദ്ധ പ്രസ്ഥാനം
കിഴക്കമ്പലത്തെ മദ്യവിമുക്ത ഗ്രാമമാക്കുമെന്ന് ട്വന്റി 20 വാഗ്ദാനം ചെയ്തു. 2015 നവംബറിൽ നടന്ന തിരഞ്ഞെടുപ്പ് പ്രചാരണ വേളയിൽ സംഘടന തിരഞ്ഞെടുപ്പ് പ്രചാരണം ഇതായിരുന്നു. ഈ പ്രദേശത്ത് ലഭ്യമായ ഒരേയൊരു മദ്യശാല അടച്ചുകൊണ്ട് സംഘടന വാക്ക് പാലിച്ചു.
മൾട്ടി സ്‌പെഷ്യാലിറ്റി ആശുപത്രി
2020 -ൽ കിഴക്കമ്പലത്ത് ഒരു മൾട്ടി സ്‌പെഷ്യാലിറ്റി ആശുപത്രി സ്ഥാപിക്കുമെന്നും ആളുകൾക്ക് കുറഞ്ഞ നിരക്കിൽ ചികിത്സ നൽകുമെന്നും സംഘടന അവകാശപ്പെട്ടു.
പരാമർശങ്ങൾ
വർഗ്ഗം:രാഷ്ട്രീയപാർട്ടികൾ വർഗ്ഗം:സന്നദ്ധ സംഘടനകൾ
കുരുതിച്ചാൽ
പാലക്കാട് ജില്ലയിലെ ഒരു വിനോദ സഞ്ചാരകേന്ദ്രമാണ് കുരുതിച്ചാൽ. മണ്ണാർകാട് താലൂക്കിലെ സൈലന്റ് വാലിയിൽ നിന്ന് പുറപ്പെടുന്ന കുന്തിപ്പുഴയുടെ ഉത്ഭവവഴിയാണ് കുരുതിച്ചാൽ. വേനൽ കാലത്തും നിലക്കാത്ത ജലപ്രവാഹം കൊണ്ട് സമൃദ്ധമായ കുരുതിച്ചാൽ വിനോദ സഞ്ചാരികളെ ആകർഷിക്കുന്ന കേന്ദ്രമാണ്. കുമരംപുത്തൂർ പഞ്ചായത്തിലാണ് ഈ പ്രദേശം സ്ഥിതിചെയ്യുന്നത്.
അവലംബം
വർഗ്ഗം:കേരളത്തിലെ വെള്ളച്ചാട്ടങ്ങൾ വർഗ്ഗം:പാലക്കാട് ജില്ലയിലെ വിനോദസഞ്ചാരകേന്ദ്രങ്ങൾ
പാലത്തായി കേസ്
കണ്ണൂർ ജില്ലയിലെ പാലത്തായിയിൽ നാലാം ക്ലാസ് വിദ്യാർത്ഥിനിയെ അദ്ധ്യാപകൻ ലൈംഗിക പീഡനത്തിന് ഇരയാക്കിയ പരാതി സംബന്ധിച്ച അന്വേഷണത്തേയും വിചാരണയേയും പാലത്തായി കേസ് എന്ന് അറിയപ്പെടുന്നു
2020 മാർച്ച് മാർച്ച് 16 നാണ് പഠിപ്പിക്കുന്ന സ്‌കൂളിലെ പത്തുവയസുകാരിയെ അധ്യാപകനായ കുനിയിൽ പദ്മരാജൻ പീഡിപ്പിച്ചുവെന്ന പരാതി പൊലീസിന് ലഭിക്കുന്നത്. തലശേരി ഡിവൈഎസ്പിക്കാണ് കുട്ടിയുടെ ബന്ധുക്കൾ പരാതി നൽകിയത്. പിന്നീട് പാനൂർ സ്‌റ്റേഷനിലേക്ക് കേസ് കൈമാറി. സിഐ ശ്രീജിത്തിനായിരുന്നു അന്വേഷണത്തിന്റെ ചുമതല. ബി.ജെ.പിയുടെ തൃപ്പങ്ങോട്ടൂർ മുൻ പഞ്ചായത്ത് കമ്മിറ്റി പ്രസിഡന്റും സംഘ്പരിവാർ അനുകൂല അധ്യാപക സംഘടനയായ എൻടിയു ജില്ലാ നേതാവും കൂടിയായിരുന്ന പദ്മരാജനെ അറസ്റ്റ് ചെയ്യാനോ നടപടിയെടുക്കാനോ പോലീസ് തയാറാകാതിരുന്നത് ജനകീയ പ്രക്ഷോഭങ്ങൾക്ക് വഴിവെച്ചു. ഏറ പ്രതിഷേധങ്ങൾക്ക് ശേഷം 2020 ഏപ്രിൽ 15 ന് കുനിയിലെ ബന്ധു വീട്ടിൽ ഒളിവിൽ കഴിയുകയായിരുന്ന പദ്മരാജനെ പൊലീസ് അറസ്റ്റ് ചെയ്തു. പ്രതിക്കെതിരെ പോക്‌സോയും ചുമത്തി.
കുട്ടിയെ പല തവണ ചോദ്യം ചെയ്ത അന്വേഷണ സംഘം കേസ് അട്ടിമറിക്കാൻ ശ്രമിക്കുകയാണെന്ന ബന്ധുക്കളുടെ ആരോപണത്തുടർന്ന് അന്വേഷണ സംഘത്തെ മാറ്റുകയും കേസ് 2020 ഏപ്രിൽ 24 ന് കേസ് ക്രൈംബ്രാഞ്ചിന് കൈമാറുകയും ചെയ്തു. അറസ്റ്റിലായതിന് പിന്നാലെ തലശ്ശേരി സെഷൻസ് കോടതിയിലും ഹൈക്കോടതിയിലും ജാമ്യാപേക്ഷ നൽകിയെങ്കിലും തള്ളി. അറസ്റ്റിലായി 90 ദിവസം പൂർത്തിയാകാനായിട്ടും കുറ്റപത്രം നൽകാത്തതിൽ വിവിധ രാഷ്ട്രീയ പാർട്ടികളുടേയും സംഘടനകളുടേയും നേതൃത്വത്തിൽ ജനകീയ സമരങ്ങൾ നടന്നു. തുടർന്ന് 90 ദിവസം പൂർത്തിയാകുന്നതിന് മണിക്കൂറുകൾ ബാക്കിയുളളപ്പോൾ ജൂലൈ 14 ന് ക്രൈം ബ്രാഞ്ച് ഭാഗിക കുറ്റപത്രം സമർപ്പിച്ചു. ഇതിൽ പോക്‌സോ ഒഴിവാക്കി ജുവനൈൽ ജസ്റ്റിസ് ആക്ടിലെ 75,82 വകുപ്പുകളാണ് ചുമത്തിയിരുന്നത്.
ജാമ്യം ലഭിക്കാവുന്ന തരത്തിൽ വളരെ ദുർബലമായ വകുപ്പുകളാണ് ക്രൈം ബ്രാഞ്ച് ചുമത്തിയതെന്ന് വ്യാപക വിമർശനം ഉയർന്നു. ശാസ്ത്രീയ തെളിവുകൾ ഇല്ലാത്തതിനാലാണ് പോക്‌സോ വകുപ്പുകൾ ചുമത്താതിരുന്നതെന്ന് അന്വേഷണ സംഘം വ്യക്തമാക്കി. 2020 ജൂലൈ 16ന് പ്രതിയായ പദ്മരാജൻ നൽകിയ ഹർജിയിൽ തലശ്ശേരി ജില്ലാ കോടതി ജാമ്യം അനുവദിച്ചു.
=== പ്രധാന സംഭവങ്ങൾ ===
അവലംബം
വർഗ്ഗം:കേസുകൾ
പട്ടാളത്ത് പള്ളി, കൊല്ലം
കൊല്ലം ജില്ലയിൽ സ്ഥിതിചെയ്യുന്ന ഒരു മുസ്ലീം പള്ളിയാണ് പട്ടാളത്ത് പള്ളി അഥവാ പട്ടാളത്ത് പള്ളി മുസ്ലീം ജമാഅത്ത് (Pattalathu Pally Muslim Jama Ath). കൊല്ലം റെയിൽവേ സ്റ്റേഷനും പബ്ലിക് ലൈബ്രറിക്കും സമീപമാണ് പള്ളി സ്ഥിതിചെയ്യുന്നത്. 1898-ൽ കൊല്ലത്തു നിലയുറപ്പിച്ച ബ്രിട്ടീഷ് സൈന്യത്തിലെ ഹനഫി മുസ്ലീം സൈനികരെ കബറടക്കുന്നതിനു വേണ്ടിയാണ് പള്ളി പണികഴിപ്പിച്ചത്. വെള്ളിയാഴ്ചകളിൽ ജുമുഅ നിസ്കാരത്തിനായി ധാരാളം വിശ്വാസികൾ ഇവിടെയെത്താറുണ്ട്.
എത്തിച്ചേരുവാൻ
മീറ്റർ സഞ്ചരിച്ചാൽ വൈ.എം.സി.എ. റോഡിലെത്താം. അവിടെ നിന്ന് ഇടത്തേക്കു തിരിഞ്ഞാൽ പട്ടാളത്ത് പള്ളിയിൽ എത്തിച്ചേരാം.
അവലംബം
വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും വർഗ്ഗം:കൊല്ലം ജില്ലയിലെ മുസ്ലീം പള്ളികൾ
എയർ ന്യൂസിലൻഡ്
ന്യൂസിലൻഡിന്റെ ദേശീയ എയർലൈൻ ആണ് എയർ ന്യൂസിലൻഡ്. 1940ൽ സ്ഥാപിതമായ ഈ എയർലൈൻ ന്യൂസിലൻഡിലെ ഓക്‌ലൻഡ് ആസ്ഥാനമായാണ് പ്രവർത്തിക്കുന്നത്.16 രാജ്യങ്ങളിലെ 51 സ്ഥലങ്ങളിലേക്ക് നിലവിൽ ന്യൂസിലൻഡ് എയർലൈൻ യാത്രക്കാരെയും കാർഗോയും എത്തിക്കുന്നുണ്ട്. ഓക്‌ലൻഡ്, വെല്ലിംഗ്ടൺ, ക്രൈസ്റ്റ്‌ചർച്ച്‍ വിമാനത്താവളങ്ങൾ കേന്ദ്രങ്ങളാക്കിയാണ് ഈ എയർലൈൻ സർവീസുകൾ നടത്തുന്നത്. 2010,2012 വർഷങ്ങളിൽ എയർ ട്രാൻസ്പോർട്ട് വേൾഡിന്റെ മികച്ച എയർലൈനുള്ള പുരസ്കാരം എയർ ന്യൂസിലൻഡ് സ്വന്തമാക്കിയിട്ടുണ്ട്.
ചരിത്രം
1940ൽ ടിയാൽ (ടാസ്മാൻ എമ്പയർ എയർവെയ്സ് ലിമിറ്റഡ്) എന്ന പേരിലാണ് എയർ ന്യൂസിലന്റിന്റെ ആരംഭം. രണ്ടാം ലോകമഹായുദ്ധകാലത്ത് ഓക്‌ലൻഡ്- സിഡ്നി നഗരങ്ങളെ ബന്ധിപ്പിച്ചുകൊണ്ട് പ്രതിവാര വിമാന സർവീസുകൾ മാത്രമാണ് ടിയാൽ നടത്തിയിരുന്നത്. പിന്നീട് വെല്ലിംഗ്ടൺ, ഫിജി എന്നിവിടങ്ങളിലേക്കും സർവീസ് വ്യാപിപിച്ചു. ന്യൂസീലന്റ്, ഓസ്ട്രേലിയൻ ഗവർണ്മെന്റുകൾക്ക് അന്ന് ടിയാലിൽ തുല്യ ഓഹരിയാണ് ഉണ്ടായിരുന്നത്. 1965ൽ ഓസ്ട്രേലിയയുടെ ഓഹരി കൂടി സ്വന്തമാക്കിയ ന്യൂസിലൻഡ് ടിയാലിനെ എയർ ന്യൂസിലൻഡ് ആക്കി മാറ്റി.1978ൽ എയർ ന്യൂസിലൻഡ് രാജ്യത്തിന്റെ ദേശീയ എയർലൈൻ ആയി മാറി. 1981ൽ ആദ്യ ബോയിങ് 747 വിമാനം സ്വന്തമാക്കിയ എയർ ന്യൂസിലൻഡ് ലോസേഞ്ചൽസ് വഴി ലണ്ടനിലേക്ക് വിമാന സർവീസ് ആരംഭിച്ചു.1999ൽസ്റ്റാർ അലയൻസിൽ അംഗമായ എയർ ന്യൂസിലൻഡ് ഇന്ന് ലോകത്തിന്റെ വിവിധ കോണുകളിലേക്ക് വിമാന സർവീസുകൾ നടത്തുന്നുണ്ട്.
ലക്ഷ്യസ്ഥാനങ്ങൾ
22 ആഭ്യന്തര വിമാനത്താവളങ്ങളിലേക്കും ഏഷ്യ,യൂറോപ്പ്, അമേരിക്ക,ഓസ്ട്രേലിയ തുടങ്ങിയ വൻകരകളിലെ 29 വിമാനത്താവളങ്ങളിലേക്കും നിലവിൽ എയർ ന്യൂസിലൻഡ് സർവീസ് നടത്തുന്നുണ്ട്. ബ്യൂണസ് ഐറീസ്, ടോക്കിയോ, ലണ്ടൻ, ലോസ് ആഞ്ചെലെസ് ,ഷാങ്ഹായ്, വാൻകൂവർ, മെൽബൺ തുടങ്ങിയവയാണ് നിലവിലെ എയർ ന്യൂസിലൻഡിന്റെ പ്രധാന ലക്ഷ്യസ്ഥാനങ്ങൾ. 2016 ജൂൺ മുതൽ ഹോചിമിൻ വിമാനത്താവളത്തിലേക്കും 2016 നവംബർ മുതൽ മനിലയിലേക്കും എയർ ന്യൂസിലൻഡ് വിമാനസർവ്വീസുകൾ ആരംഭിക്കും. 2016 ഏപ്രിലിൽ ഇന്ത്യൻ രാഷ്ട്രപതി പ്രണബ് മുഖർജിയുടെ ന്യൂസീലൻഡ് സന്ദർശനത്തിനിടെ നടപ്പാക്കിയ ധാരണപ്രകാരം എയർ ഇന്ത്യ, എയർ ന്യൂസിലൻഡ്, സിംഗപ്പൂർ എയർലൈൻസ് എന്നീ വിമാനക്കമ്പനികൾ ഇന്ത്യയിലെ ഏഴ് നഗരങ്ങളെ ന്യൂസിലൻഡുമായി ബന്ധിപ്പിച്ചുകൊണ്ടുള്ള സർവ്വീസുകൾ തുടങ്ങാൻ ധാരണയായിട്ടുണ്ട്. ഡെൽഹി, മുംബൈ, ബെംഗളുരു, കൊൽക്കത്ത, ഹൈദരാബാദ്,  കൊച്ചി, ചെന്നൈ എന്നീ വിമാനത്താവളങ്ങളിൽ നിന്നുമാണ് ന്യൂസിലൻഡിലേക്ക് എയർ ന്യൂസിലൻഡ്, എയർ ഇന്ത്യ, സിംഗപ്പൂർ എയർലൈൻസ് എന്നീ എയർലൈനുകൾ സർവീസ് നടത്തുക.
വിമാനങ്ങൾ
116 വിമാനങ്ങളുപയോഗിച്ചാണ് എയർ ന്യൂസീലൻഡ് നിലവിൽ സർവീസുകൾ നടത്തുന്നത്.ആഭ്യന്തര, ഹ്രസ്വദൂര സർവീസുകൾ എയർബസ് 320-232, എയർബസ് 320 നിയോ, എയർബസ് 321 നിയോ, എ.റ്റി.ആർ-72, ബൊംബാർഡിയർ ക്യൂ 300 എന്നീ വിമാനങ്ങൾ കൊണ്ടും, ദീർഘ ദൂര സർവീസുകൾ ബോയിങ് 777-200, ബോയിങ്ങ് 777-300, ബോയിങ് 787-9 ഡ്രീംലൈനർ എന്നീ വിമാനങ്ങൾ ഉപയോഗിച്ചുമാണ് നടത്തുന്നത് .2019 ലെ കൊറോണ വൈറസ് വ്യാപനത്തെ തുടർന്ന് വ്യോമയാനരംഗത്തുണ്ടായ നഷ്ടം നികത്തുന്നതിന്റെ ഭാഗമായി 2021 സെപ്തംബർ വരെ തങ്ങളുടെ ബോയിങ് 777 വിമാനങ്ങൾ സർവീസിൽ നിന്നും എയർ ന്യൂസീലൻഡ് പിൻവലിച്ചു.
പുറത്തേക്കുള്ള കണ്ണികൾ
വർഗ്ഗം:വിമാനസർവീസുകൾ വർഗ്ഗം:അന്താരാഷ്ട്ര വ്യോമഗതാഗത സംഘടനയിലെ അംഗങ്ങൾ വർഗ്ഗം:സ്റ്റാർ അലയൻസ് അംഗങ്ങൾ
സാൻ സക്കറിയ അൾത്താർപീസ്
1505-ൽ പൂർത്തീകരിക്കപ്പെട്ടതും വെനീസിലെ സാൻ സക്കറിയ പള്ളിയിൽ സ്ഥിതി ചെയ്യുന്നതുമായ ഇറ്റാലിയൻ നവോത്ഥാന ചിത്രകാരനായ ജിയോവന്നി ബെല്ലിനി വരച്ച ചിത്രമാണ് സാൻ സക്കറിയ അൾത്താർപീസ് (മഡോണ എൻത്രോൺട് ചൈൽഡ് ആന്റ് സെയിന്റ്‌സ് എന്നും അറിയപ്പെടുന്നു).
ചരിത്രം
1648-ൽ എഴുത്തുകാരനും ചിത്രകാരനുമായ കാർലോ റിഡോൾഫി വെനീഷ്യൻ രാഷ്ട്രീയക്കാരനും നയതന്ത്രജ്ഞനുമായ പിയട്രോ കാപ്പല്ലോയുടെ സ്മരണയ്ക്കായി നിയോഗിച്ച ഒരു വലിയ പാനൽ എന്ന നിലയിൽ ഈ ചിത്രം പരാമർശിച്ചു. "കലാകാരന്റെ ഏറ്റവും മനോഹരവും അതിലോലവുമായ ഒന്ന്" എന്നാണ് അദ്ദേഹം അതിനെ വിശേഷിപ്പിച്ചത്.
വിവരണം
ഒരു സ്ഥാപിത സ്കീമിനുള്ളിലെ ഒരു വിശുദ്ധ സംഭാഷണത്തെ ചിത്രീകരിക്കുന്ന ഒരു വലിയ സ്ഥലത്താണ് ഈ ചിത്രം സജ്ജീകരിച്ചിരിക്കുന്നത്: മഡോണയും കുട്ടിയും സിംഹാസനസ്ഥനായി, ഒരു പടിയിൽ ഒരു സംഗീതജ്ഞൻ മാലാഖയും വശങ്ങളിൽ സമമിതിയിൽ സ്ഥാപിച്ചിരിക്കുന്ന നാല് വിശുദ്ധരും. അവർ വിശുദ്ധ പത്രോസ് അപ്പോസ്തലൻ, അലക്സാണ്ട്രിയയിലെ വിശുദ്ധ കാതറിൻ, സെന്റ് ലൂസി, സെന്റ് ജെറോം എന്നിവരാണ്.
സാൻ ജിയോബ് അൾത്താർപീസ് (ഉദാഹരണത്തിന്, മൊസൈക്കുകളുമായി ആപ്‌സ് പങ്കിടുന്നു) പോലെയുള്ള മുൻകാല ചിത്രങ്ങളിൽ നിന്ന് ജനറൽ എൻസെംബിൾ വ്യത്യസ്തമല്ലെങ്കിലും, ഒരിക്കൽ ബെല്ലുനോയിൽ (ഇപ്പോൾ നഷ്ടപ്പെട്ടു)വെച്ച് അൽവൈസ് വിവാരിനി ബട്ടൂട്ടി അൾട്ടർപീസിൽ നിന്ന് പ്രചോദനം ഉൾക്കൊണ്ട് ലാൻഡ്‌സ്‌കേപ്പിനൊപ്പം സൈഡ് ഓപ്പണിംഗ് പോലുള്ള ചില പുതുമകൾ ബെല്ലിനി അവതരിപ്പിച്ചു. നിറങ്ങളും വെളിച്ചവും ജോർജിയോണിന്റെ നിറത്തിലും മൂഡ് ശൈലിയിലും ബെല്ലിനിയുടെ പുതിയ താൽപര്യം കാണിക്കുന്നു.
മേരിയുടെ തലയ്ക്ക് മുകളിലുള്ള മുട്ട സൃഷ്ടിയുടെ പ്രതീകമാണ്. ഒരുപക്ഷേ പിയറോ ഡെല്ല ഫ്രാൻസെസ്കയുടെ ബ്രെറ അൾട്ടർപീസിന്റെ ഉദ്ധരണിയാകാം. താഴെയുള്ള ലുസെർൺ ആൻഡ്രിയ മാന്ടെഗ്നയുടെ സാൻ സെനോ അൾട്ടർപീസിനെ ഓർമ്മിപ്പിക്കുന്നു.
Sources
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
മാളിക മുഹമ്മദ്‌ അബ്ദുൽഖാദർ
സാഹിബ്‌ ബഹദൂർ മാളിക മുഹമ്മദ്‌ അബ്ദുൽഖാദർ ( ഇംഗ്ലീഷ്: Maluk Mahomad Abdul Khader) 1928,1929 എന്നീ വർഷങ്ങളിൽ ദിവാൻ ഇ. വാട്സിന്റെ നേതൃത്വത്തിൽ ശ്രീമുലം പ്രജാസഭയിൽ ആറ്റിങ്ങലിൽ നിന്നുള്ള പ്രതിനിധിയായി തെരഞ്ഞെടുക്കപ്പെട്ടിട്ടു‌ള്ള വ്യക്തിയാണ്. നിരവധി കാലിക പ്രാധാന്യമുള്ള വിഷയങ്ങൾ അദ്ദേഹം സഭയിൽ ഉന്നയിച്ചിട്ടുണ്ട്. ഈ വിഷയങ്ങളിൽ നടപടികൾ ഉണ്ടാകാനും ഇദ്ദേഹം പരിശ്രമിച്ചിട്ടുണ്ട്.
കുടുംബം
വലിയകട വീട്ടിൽ ഖദീജ ബീവിയാണ് ഭാര്യ. പ്രമുഖ വ്യാപാരി എ.എ.കെ എന്ന എ. അഹമ്മദ്‌ കണ്ണ്, സുഹറബീവി, ഹജിറബീവി എന്നിവരാണ് മക്കൾ. മലഞ്ചരക്ക് വ്യാപാര രംഗത്ത് വലിയ സ്വാധീനം ഉണ്ടായിരുന്ന ഇദ്ദേഹത്തിന്റെ പിൻഗാമിയായി പുത്രൻ അഹമ്മദ്‌ കണ്ണ് പിന്തുടർച്ച ഏറ്റെടുക്കുകയും അക്കാലത്തെ പ്രധാന ലോറി സർവീസ്‌ ആയ ഏ.ഏ.കെ. ലോറി സർവീസ് തുടങ്ങുകയും ചെയ്തു. 1989 ഇൽ അഹമ്മദ്‌ കണ്ണ് അന്തരിച്ചതോടുകൂടി ആ സംരംഭങ്ങൾ എല്ലാം അവസാനിക്കുകയും ചെയ്തു. ദി സെൻട്രൽ അംബ്രല്ല ഫാക്ടറി സ്ഥാപകൻ പരേതരായ ശ്രി അബ്ദുൽ റഷീദ്, വ്യാപാരി ശ്രി അബ്ദുൽ അസീസ്‌ എന്നിവർ ജാമാതാക്കളും.
കുറിപ്പുകൾ
അവലംബം: കേരള നിയമസഭയുടെ ശതാബ്ദി സ്മരണിക
ലൈബ്രറി ആർക്കൈവേസ് കേരള ലജിസ്ലാടിവ് അസ്സംബ്ലി യോഗ റിപ്പോർട്ട് [മിനിട്ട്സ്] പേജ് 134 തീയതി ശനി 2  മാർച്ച് 1929 പേജ് 135 തീയതി ശനി 2  മാർച്ച് 1929
അരുണ ബുദ്ധ റെഡ്ഡി
അന്താരാഷ്ട്ര മത്സരങ്ങളിൽ പങ്കെടുത്തിട്ടുള്ള ഒരു ഇന്ത്യൻ വനിതാ ജിംനാസ്റ്റിക്സ് താരമാണ് അരുണ ബുദ്ധ റെഡ്ഡി (ജനനം : 1995 ഡിസംബർ 25). 2018-ൽ മെൽബണിൽ നടന്ന ജിംനാസ്റ്റിക്സ് ലോകകപ്പിൽ ഇവർ വെങ്കല മെഡൽ നേടിയിരുന്നു. ജിംനാസ്റ്റിക്സ് ലോകകപ്പിൽ മെഡൽ നേടുന്ന ആദ്യത്തെ ഇന്ത്യൻ താരമാണ് അരുണ റെഡ്ഡി. 2013, 2014, 2017 എന്നീ വർഷങ്ങളിലെ ലോക ആർട്ടിസ്റ്റിക് ജിംനാസ്റ്റിക്സ് ചാമ്പ്യൻഷിപ്പുകളിലും പങ്കെടുത്തിട്ടുണ്ട്. വിവിധ ദേശീയ ചാമ്പ്യൻഷിപ്പുകളിൽ നിന്ന് മെഡലുകളും നേടിയിട്ടുണ്ട്.
ഗവൺമെന്റ് ഹയർ സെക്കൻഡറി സ്കൂൾ മണത്തണ
'''മണത്തണ ഗവ. ഹയർ സെക്കന്ററി സ്‌കൂൾ'''
അരുണ ബുദ്ധ റെഡ്ഡി
ആദ്യകാല ജീവിതം
1995-ലെ ക്രിസ്തുമസ് ദിനത്തിൽ ഹൈദ്രാബാദിലാണ് അരുണ റെഡ്ഡി ജനിച്ചത്. ചാർട്ടേഡ് അക്കൗണ്ടന്റായ ബി. നാരായണ റെഡ്ഡിയാണ് പിതാവ്. 2013-ൽ ബഷീർബാഗിലെ സെന്റ് മേരീസ് ജൂനിയർ കോളേജിൽ നിന്ന് ഇന്റർമീഡിയറ്റ് പഠനം പൂർത്തിയാക്കിയ അരുണ 2017-ൽ ഹൈദ്രാബാദിലെ സെന്റ് മേരീസ് കോളേജിൽ നിന്നു ബി.കോം ബിരുദം നേടി.
ജിംനാസ്റ്റിക്സിലേക്ക്
അരുണ റെഡ്ഡി തന്റെ അഞ്ചാം വയസ്സിൽ കരാട്ടെ പരിശീലനം ആരംഭിച്ചിരുന്നു. ഒരു ജിംനാസ്റ്റിക്സ് താരത്തിനുവേണ്ട മെയ്‌വഴക്കം മകൾക്കുണ്ടെന്നു മനസ്സിലാക്കിയ പിതാവ് നാരായണ റെഡ്ഡി അരുണയെ ജിംനാസ്റ്റിക്സ് പരിശീലിപ്പിക്കുവാൻ പറഞ്ഞയച്ചു. സ്വർണ്ണലതയുടെയും രവീന്ദറിന്റെയും ശിഷ്യത്വത്തിൽ ഹൈദ്രാബാദിലെ ലാൽ ബഹദൂർ ശാസ്ത്രി സ്റ്റേഡിയത്തിൽ വച്ച് അരുണ റെഡ്ഡി ജിംനാസ്റ്റിക്സ് പരിശീലനം ആരംഭിച്ചു. പിന്നീട് ബ്രിജ് കിഷോറിന്റെ ശിഷ്യയായിത്തീർന്ന അരുണ റെഡ്ഡി ദേശീയ ഗെയിംസിൽ പങ്കെടുക്കുകയും മെഡലുകൾ നേടുകയും ചെയ്തു.
ഗവൺമെന്റ് ഹയർ സെക്കൻഡറി സ്കൂൾ മണത്തണ
കൂടുതൽ വിവരങ്ങൾ
താഴെ പറയുന്ന പ്രവർത്തനങ്ങൾ ഈ വിദ്യാലയത്തിൽ ഉണ്ട്
അരുണ ബുദ്ധ റെഡ്ഡി
നേട്ടങ്ങൾ
2005-ലാണ് അരുണ റെഡ്ഡി ആദ്യമായി ദേശീയ ചാമ്പ്യൻഷിപ്പിൽ മെഡൽ നേടുന്നത്. 2014-ലെ ഏഷ്യൻ ഗെയിംസിൽ ആറാം സ്ഥാനത്തെത്തിയിരുന്നു. 2013-ലെ ആന്റ്‌വെർപ്, 2014-ലെ നാന്നിംഗ്, 2017-ലെ മോൺട്രിയൽ എന്നീ ജിംനാസ്റ്റിക്സ് ചാമ്പ്യൻഷിപ്പുകളിൽ മത്സരിച്ചുവെങ്കിലും യോഗ്യതാ റൗണ്ടുകൾക്കപ്പുറം എത്തിച്ചേരുവാൻ കഴിഞ്ഞില്ല.
ഗവൺമെന്റ് ഹയർ സെക്കൻഡറി സ്കൂൾ മണത്തണ
അവലംബം
https://schoolwiki.in/ഗവ.എച്ച്_.എസ്.എസ്.മണത്തണ
അരുണ ബുദ്ധ റെഡ്ഡി
2018 മെൽബൺ ലോകകപ്പ്
2018-ൽ മെൽബണിൽ നടന്ന ജിംനാസ്റ്റിക്സ് ലോകകപ്പിൽ അരുണ റെഡ്ഡി വെങ്കലം നേടിയതോടെ ജിംനാസ്റ്റിക്സ് ലോകകപ്പിൽ വ്യക്തിഗത മെഡൽ നേടുന്ന ആദ്യത്തെ ഇന്ത്യൻ താരമായി. ഏറ്റവും അപകടം നിറഞ്ഞ വോൾട്ട് ഇനത്തിൽ 13.649 പോയിന്റ് നേടിക്കൊണ്ടാണ് അരുണയുടെ മെഡൽ നേട്ടം. ഈ മത്സരത്തിൽ സ്ലൊവേനിയയുടെ ജ്യാസ ക്യാസ്ലെഫ് സ്വർണ്ണവും (13.800) ഓസ്ട്രേലിയയുടെ എമിലി വൈറ്റ് ഹെഡ് വെള്ളിയും (13.699) നേടി. ഒളിമ്പിക്സിന് ദീപാ കർമാക്കർ യോഗ്യത നേടിയതാണ് അന്നുവരെ ഇന്ത്യൻ വനിതാ ജിംനാസ്റ്റിക്സ് ചരിത്രത്തിലെ ഏറ്റവും പ്രധാന നേട്ടമായി കണക്കാക്കിയിരുന്നത്. 2016-ലെ റിയോ ഒളിമ്പിക്സിൽ പങ്കെടുത്ത ദീപാ കർമാക്കർ ഫൈനലിലെത്തുകയും നാലാം സ്ഥാനം നേടുകയും ചെയ്തിരുന്നു. ഏഷ്യൻ ഗെയിംസിലും കോമൺവെൽത്ത് ഗെയിംസിലും ദീപ കർമാക്കർ മെഡൽ നേടിയിട്ടുണ്ടെങ്കിലും ജിംനാസ്റ്റിക്സ് ലോകകപ്പിൽ മെഡൽ നേടിയിരുന്നില്ല. ദീപാ കർമാക്കറെയാണ് താൻ മാതൃകയാക്കുന്നതെന്ന് അരുണ റെഡ്ഡി പറഞ്ഞിട്ടുണ്ട്.
ഗവൺമെന്റ് ഹയർ സെക്കൻഡറി സ്കൂൾ മണത്തണ
പുറത്തേക്കുള്ള കണ്ണികൾ
വർഗ്ഗം:കണ്ണൂർ ജില്ലയിലെ കലാലയങ്ങൾ
അരുണ ബുദ്ധ റെഡ്ഡി
അവലംബം
വർഗ്ഗം:ഇന്ത്യൻ ജിംനാസ്റ്റുകൾ വർഗ്ഗം:ഇന്ത്യൻ വനിതാകായികതാരങ്ങൾ വർഗ്ഗം:1995-ൽ ജനിച്ചവർ വർഗ്ഗം:ഡിസംബർ 25-ന് ജനിച്ചവർ വർഗ്ഗം:ആന്ധ്രാപ്രദേശിൽ നിന്നുള്ളവർ
ടിഫാനി ബ്രാർ
അന്ധവിദ്യാർഥികൾക്കായി തിരുവനന്തപുരം തലസ്ഥാനം കേന്ദ്രീകരിച്ച് പ്രവർത്തിക്കുന്ന ജൻമനാ കാഴ്ച നഷ്ടപ്പെട്ട വ്യക്തിയാണ് ടിഫാനി ബ്രാർ. 2012 ൽ ടിഫാനി ജ്യോതിർഗമയ എന്ന സ്ഥാപനം തമശോ മാ ജ്യോതിർഗമയ എന്ന ലക്ഷമായി ആരംഭിച്ചു. 2009ൽ തിരുവനന്തപുരത്ത് പ്രവർത്തിക്കുന്ന കാന്താരി എന്റർപ്രണേഴ്‌സ് എന്ന സ്ഥാപനത്തിന്റെ ഭാഗമാകുന്നതോടെയാണ് ടിഫാനിയുടെ ജീവിതത്തിൽ മാറ്റങ്ങൾ ഉണ്ടാകുന്നത്.
ആദ്യകാല ജീവിതം
പഞ്ചാബികാരിയായ ടിഫാനി ജനിച്ചത്‌ ചെന്നൈയിൽ ആയിരുന്നു. അച്ഛൻ പട്ടാളത്തിലായതുകൊണ്ട് രാജ്യത്തിന്റെ വിവിധ ഭാഗങ്ങളിലായിരുന്നു പഠനം. കുട്ടികാലം ഇംഗ്ലണ്ട്‌, ഊട്ടി, കോയമ്പത്തൂർ, കോട്ടയം, തൃശ്ശൂർ, തിരുവനന്തപുരം തുടങ്ങിയ പട്ടണങ്ങളിലെ വിദ്യാലയങ്ങളിൽ ആയിരുന്നു. ടിഫാനിക് 12 വയസുള്ളപ്പോൾ അമ്മയെ നഷ്ടപ്പെട്ടു. പിന്നീട് അവൾ കേരളത്തിൽ വന്ന് പഠനം ആരംഭിച്ചു. ഒരിക്കൽ ക്ലാസിൽ അദ്ധ്യാപിക പഠിപ്പിച്ചുകൊണ്ടിരിക്കെ ചോദിച്ച ചോദ്യത്തിന് ഉത്തരം പറയാൻ എഴുന്നേറ്റ ടിഫാനികി കാഴ്ചയില്ലാത്തതിനാൽ നിനക്ക് അതിനു കഴിയില്ലെന്ന് അദ്ധ്യാപിക പറയുകയായി. സ്‌കൂൾ പഠനകാലത്തെ ഈ സംഭവമാണ് ടിഫാനിയുടെ ജീവിതത്തിൽ വഴിത്തിരിവായത്
വിദ്യാഭ്യാസം
വഴുതക്കാട് വിമൻസ് കോളേജിൽ നിന്ന് ഇംഗ്ലീഷിൽ ബിരുദം പൂർത്തിയാക്കി. അച്ഛൻ പട്ടാളത്തിലായിരുന്നതിനാൽ ബാല്യം മുതൽ രാജ്യത്തിന്റെ പലഭാഗങ്ങളിലായാണ് ടിഫാനി വളർന്നത്. അതുകൊണ്ടുതന്നെ ടിഫാനി മലയാളം, ഹിന്ദി, തമിഴ്, നേപ്പാളി, ഇംഗ്ലീഷ് തുടങ്ങിയാ അഞ്ച് ഭാഷകൾ കൈകാര്യം ചെയ്യും സ്‌പെഷ്യൽ എജ്യൂക്കേഷനിൽ ബി.എഡ്. നേടിയ ടിഫാനി മാത്രമാണ് ജ്യോതിർഗമയ പരിശീലക.
ജ്യോതിർഗമയ ഫൗണ്ടേഷൻ
കാഴ്ചയില്ലാത്തതിനാൽ ചെറുപ്പത്തിൽ പല ബുദ്ധിമുട്ടുകളും ടിഫാനിക്കുണ്ടായി. തന്നെപ്പോലെയുള്ളവർക്ക് അതുണ്ടാകരുത് എന്ന ലക്ഷ്യത്തോടെയാണ് ടിഫാനി 2012ൽ ഒരു മൊബൈൽ സ്കൂൾ ആരംഭിച്ചു. കാഴ്ചയില്ലാത്തതിനാൽ ചെറുപ്പത്തിൽ പല ബുദ്ധിമുട്ടുകളും ടിഫാനിക്കുണ്ടായിട്ടുണ്ട്.. തന്നെപ്പോലെയുള്ളവർക്ക് അതുണ്ടാകരുത് എന്ന ലക്ഷ്യത്തോടെയാണ് ടിഫാനി ജ്യോതിർഗമയ തുടങ്ങിയത്. കാഴ്ച വൈകല്യമുള്ളവർക്ക് ആത്മവിശ്വാസം നൽകി അവരെ സ്വയം പ്രാപ്തരാക്കുന്നതിനുള്ള പരിശീലനമാണ് ജ്യോതിർഗമയ നൽകുന്നത്. തുടക്കത്തിൽ വീടുകൾതോറും പോയി കാഴ്ചയില്ലാത്ത കുട്ടികൾക്കു പരിശീലനം എന്നതായിരുന്നു. ഒരാഴ്ചയിൽ രണ്ടോ മൂന്നോ കുട്ടികൾക്കു മാത്രമേ പരിശീലനം നൽകിയിരുന്നു. പിന്നീട് ഏഴു ദിവസം ഉള്ള ക്യാംപുകൾ സംഘടിപ്പിക്കാൻ തുടങ്ങി. ഇതിൽ പങ്കെടുക്കുന്ന കുട്ടികൾക്ക് വിവിധ തരത്തിലുള്ള പരിശീലനം നൽകും. തുടർന്ന് 2015ൽ തിരുവനന്തപുരത്ത് അമ്പലമുക്കിൽ വാടകകെട്ടിടത്തിൽ ജ്യോതിർഗമയ സ്കൂൾ തുടങ്ങി. ഒരു കെട്ടിടത്തിന്റെ ഒന്നും രണ്ടും നിലകളിലാണ് ജ്യോതിർഗമയ ഇപ്പോൾ പ്രവർത്തിക്കുന്നത്. ഇതുമാറ്റി ഒരു പരിസ്ഥിതി സൗഹ‍ൃദ ക്യംപസ് തുടങ്ങണമെന്നാണ് ടിഫനിയുടെ മോഹം
ജ്യോതിർഗമയ വാക്ക്
ജ്യോതിർഗമയ (ज्योतिर्गमय) എന്നത് ഒരു സംസ്കൃത പദമാണ് വെളിച്ചത്തിലേക്ക് നയിക്കുന്നു എന്നാണ് ഇത് അർത്ഥമാക്കുന്നത്.
സമീപനം
10 ത് മുതൽ 40 ത് വയസ്സുള്ളവരെ പങ്കെടുപ്പിക്കുകയും അവരുടെ ആവശ്യങ്ങളും, കഴിവുകളും മറ്റും കണ്ടറിഞ്ഞ് അവകി അനുസൃതമായി പരിശീലനം നൽകുന്നു.
അവലംബം
വർഗ്ഗം:സാമൂഹ്യപ്രവർത്തകർ വർഗ്ഗം:1990-ൽ ജനിച്ചവർ
പാ. രഞ്ജിത്ത്
ഒരു തമിഴ് ചലച്ചിത്ര സംവിധായകനും നിർമ്മാതാവുമാണ് '''പാ. രഞ്ജിത്ത്'''. 2012-ൽ പുറത്തിറങ്ങിയ കോമഡി ചലച്ചിത്രമായ അട്ടക്കത്തി ആയിരുന്നു സംവിധാനം ചെയ്ത് പുറത്തിറങ്ങിയ ആദ്യത്തെ ചലച്ചിത്രം. 2014-ൽ രഞ്ജിത്ത് സംവിധാനം ചെയ്ത മദ്രാസ് എന്ന ചലച്ചിത്രം വിമർശകരിൽ നിന്നും അനുകൂലമായ അഭിപ്രായം സ്വന്തമാക്കി. 2016-ൽ രജനീകാന്തിനെ കേന്ദ്ര കഥാപാത്രമാക്കി കബാലി എന്ന ചലച്ചിത്രം സംവിധാനം ചെയ്തിട്ടുണ്ട്. രജനീകാന്ത് കേന്ദ്ര കഥാപാത്രമായ കാലായാണ് പാ. രഞ്ജിത്തിന്റെ പുറത്തിറങ്ങാൻ പോകുന്ന ചലച്ചിത്രം.
ചലച്ചിത്ര ജീവിതം
ചെന്നൈയിലെ ആവടിയ്ക്ക് സമീപം സ്ഥിതി ചെയ്യുന്ന കരളപ്പാക്കം എന്ന ഗ്രാമത്തിലാണ് രഞ്ജിത്ത് ജനിച്ചത്. ചെന്നൈയിലെ ഗവ. കോളേജ് ഓഫ് ഫൈൻ ആർട്സിൽ നിന്നും ബിരുദം നേടി. കോളേജ് പഠനകാലത്ത് നടത്തിയ യാത്രകളാണ് തുടർന്ന് തന്റെ ചലച്ചിത്രങ്ങളുടെ കഥയ്ക്ക് ആധാരമായതെന്ന് ഒരു അഭിമുഖത്തിൽ രഞ്ജിത്ത് പറയുകയുണ്ടായി.
കോവിൽക്കടവ്
ലഘുചിത്രം|തെങ്കാശിനാഥൻ ക്ഷേത്രം ഇടുക്കി ജില്ലയിലെ കാന്തല്ലൂർ മറയൂർ പഞ്ചായത്തുകളുടെ അതിർത്തിയിലുള്ള ഒരു ചെറിയ ഗ്രാമമാണ് കോവിൽക്കടവ്. കേരളത്തിൽനിന്നും കിഴക്കോട്ടൊഴുകുന്ന മൂന്നു നദികളിലൊന്നായ പാമ്പാറിന്റെ തീരത്താണ് കോവിൽക്കടവ് സ്ഥിതിചെയ്യുന്നത്.അഞ്ചുനാട്ടിലെ പ്രധാന ഹൈന്ദവആരാധനാലയമായ  തെങ്കാശിനാഥക്ഷേത്രം പാമ്പാറിന്റെ തീരത്തായി കോവിൽക്കടവിൽ  സ്ഥിതി ചെയ്യുന്നു.ഈ  ക്ഷേത്രത്തിനുള്ളിൽനിന്നുമുള്ള തുരങ്കം  തമിഴ്‌നാട് വരെയുണ്ടെന്നാണ് പ്രദേശവാസികൾ വിശ്വസിക്കുന്നത്. തെങ്ങ് ,കമുക്,കരിമ്പ്,പച്ചക്കറികൾ എന്നിവയാണ് ഈ പ്രദേശത്ത് കൂടുതലായി  കൃഷിചെയ്യപ്പെടുന്നത്.മറയൂർ ചന്ദനറിസർവിനോട് ചേർന്നുകിടക്കുന്ന കോവിൽക്കടവിലെ സ്വകാര്യവ്യക്തികളുടെ പുരയിടങ്ങളിലും ചന്ദനമരങ്ങൾ കാണപ്പെടുന്നുണ്ട്.പ്രസിദ്ധമായ മറയൂരിലെ മുനിയറകൾ കോവിൽക്കടവിനുസമീപത്തായി മറയൂർ,കാന്തല്ലൂർ പഞ്ചായത്തുകളിലായി വ്യാപിച്ചുകിടക്കുന്നു.
പാ. രഞ്ജിത്ത്
ആദ്യകാലം
2006-ൽ ശിവ ഷൺമുഖം സംവിധാനം ചെയ്ത തങ്കപ്പൻസ്വാമി എന്ന ചലച്ചിത്രത്തിൽ സഹസംവിധായകനായി പ്രവർത്തിച്ചു. തുടർന്ന് എൻ. ലിങ്കുസ്വാമി, വെങ്കട് പ്രഭു എന്നീ ചലച്ചിത്ര സംവിധായകരോടൊപ്പം സഹ സംവിധായകനായി പ്രവർത്തിച്ചിരുന്നു. 2006-ൽ വെങ്കട് പ്രഭുവിന്റെ ഒരു മലേഷ്യൻ ആൽബത്തിന്റെ സ്റ്റോറിബോർഡ് നിർമ്മാണത്തിലും പങ്കാളിയായിട്ടുണ്ട്. തുടർന്ന് വെങ്കട് പ്രഭുവിനോടൊപ്പം 2007-ൽ പുറത്തിറങ്ങിയ ചെന്നൈ 600028 എന്ന ചലച്ചിത്രത്തിൽ അദ്ദേഹത്തേടൊപ്പം പ്രവർത്തിച്ചു.
അട്ടക്കത്തി
2011-ൽ രഞ്ജിത്തിന്റെ സുഹൃത്തായ മണി, ഒരു പുതിയ ചലച്ചിത്ര നിർമ്മാതാവായ സി.വി. കുമാറിന് രഞ്ജിത്തിനെ പരിചയപ്പെടുത്തുകയും രഞ്ജിത്തിന് ഒരു ചലച്ചിത്രം സംവിധാനം ചെയ്യാൻ അവസരം നൽകാൻ അഭ്യർത്ഥിക്കുകയും ചെയ്തു. തുടർന്ന് 50 ദിവസം കൊണ്ട് അട്ടക്കത്തി എന്ന ചിത്രത്തിന്റെ ചിത്രീകരണം 1.75 കോടി രൂപ ഉപയോഗിച്ച് പൂർത്തിയാക്കി. റിലീസിന് മുൻപ് ഉണ്ടായ റിവ്യൂകൾ കണ്ടതിനു ശേഷം സ്റ്റുഡിയോ ഗ്രീൻ എന്ന നിർമ്മാണ സ്ഥാപനം ചിത്രത്തിന്റെ വിതരണ അവകാശം സ്വന്തമാക്കി. 2012 ഓഗസ്റ്റിൽ ചിത്രത്തിന് അനുകൂലമായ അഭിപ്രായങ്ങൾ ലഭിച്ചു. Rediff.com, "looks at youth and romance in a most refreshing way" എന്ന് ചിത്രത്തെക്കുറിച്ച് അഭിപ്രായപ്പെട്ടു. സൈഫി, "we recommend that you make time for this charming little treat of a film, as it has an inherent sweetness and honesty that will stay with you" എന്ന് അഭിപ്രായപ്പെട്ടു.
കോവിൽക്കടവ്
കോവിൽക്കടവിനോട് ചേർന്നുള്ള ആദിവാസിജനസമൂഹം  ഗോത്രഭാഷയും  മറ്റുള്ളവർ   മലയാളവും തമിഴുമാണ് സംസാരിക്കുന്നത്. ചന്ദനറിസർവും ചിന്നാർ വന്യജീവിസങ്കേതവും ഈ ഗ്രാമത്തോട് ചേർന്നുകിടക്കുന്നു.കോവിൽക്കടവിൽനിന്നും വനത്തിലൂടെയുള്ള മൺറോഡ്മാർഗം വട്ടവടയിലെ ചിലന്തിയാറിൽ എത്താവുന്നതാണ്.മറയൂർ-കാന്തല്ലൂർ റോഡിലൂടെ നാലുകിലോമീറ്റർ യാത്രചെയ്താൽ കോവിൽക്കടവിലെത്താനാകും.